title: ग्लेशियर नेशनल पार्क

text: जब उद्यान पूरी तरह विकसित हो गया और आगंतुकों ने गाड़ियों से आना-जाना शुरू कर दिया तो 53-मील (85 किमी) लंबा "गोइंग-टू-द-सन रोड" पर काम शुरू किया गया। यह 1932 में पूरा हुआ। इसे "सन रोड" के रूप में भी जाना जाता है। यह एकमात्र सड़क है जो उद्यान के अंदर जाती है। सन रोड ऐतिहासिक स्थलों के राष्ट्रीय रजिस्टर में भी सूचीबद्ध है और 1985 में इसे एक राष्ट्रीय ऐतिहासिक सिविल इंजीनियरिंग लैंडमार्क के रूप में नामित किया गया था। पार्क और राष्ट्रीय वन के बीच दक्षिणी सीमा के साथ एक और मार्ग, यूएस रूट 2 है, जो मैरियास दर्रे पर महाद्वीपीय विभाजन को पार करता है और वेस्ट ग्लेशियर और ईस्ट ग्लेशियर के शहरों को जोड़ता है।


title: ग्लेशियर नेशनल पार्क

text: यह उद्यान उत्तर में अल्बर्टा के वॉटरटन झील राष्ट्रीय उद्यान और ब्रिटिश कोलंबिया के फ्लैथहेड प्रांतीय वन और अकामिना-किशनिना प्रांतीय उद्यान से घिरा है। पश्चिम में, फ्लेथेड नदी की उत्तरी धारा पश्चिमी सीमा बनाती है जबकि इसकी मध्य धारा दक्षिणी सीमा का हिस्सा है। ब्लैकफेट इंडियन अभ्यारण्य अधिकांश पूर्वी सीमा बनाता है। लुईस और क्लार्क और फ्लैथहेड राष्ट्रीय वन दक्षिणी और पश्चिमी सीमा बनाते हैं।


title: ग्लेशियर नेशनल पार्क

text: उद्यान में एक दर्जन बड़ी और 700 छोटी झीलें हैं लेकिन उनमें से केवल 131 झीलों के नाम हैं। उद्यान के पश्चिमी तरफ मैकडॉनल्ड झील 9.4 मील (15.1 किमी) के साथ सबसे लंबी, 6,823 एकड़ (27.61 किमी 2) क्षेत्र के साथ में सबसे बड़ी और 464 फीट (141 मीटर) के साथ सबसे गहरी झील है। कई छोटी झीलें, जिन्हें टार्न्स के रूप में जाना जाता है, हिमनदों के कटाव से बनने वाली हिमगह्वर में स्थित हैं। हिमस्खलन झील और क्रैकर झील जैसी इन झीलों में से कुछ, निलंबित ग्लेशियल गाद के कारण यह एक अपारदर्शी फ़िरोज़ा रंग की हैं। इसी के कारण झीलो से निकलने वाली कई धाराएँ दूधिया सफ़ेद रंग की दिखाई देती हैं। ग्लेशियर नेशनल पार्क की झीलें साल भर ठंडी रहती हैं। उनकी सतह पर तापमान शायद ही कभी 50°F (10°C) से ऊपर जाता हो। इस प्रकार की ठंडे पानी की झीलें, प्लवक वृद्धि के लिए अनुकूलित होती हैं, जिसके कारण झील का पानी उल्लेखनीय रूप से पारदर्शी होता है। प्लवक की कमी से, प्रदूषण निस्पंदन की दर को कम हो जाती है। जिसके कारण प्रदूषकों के पानी में रहने की अवधि बढ़ जाती है। नतीजतन, झीलों को पर्यावरण प्रदूषण मापन में अग्रणी माना जाता है क्योंकि वे प्रदूषकों में मामूली वृद्धि से भी जल्दी प्रभावित हो सकती हैं।


title: ग्लेशियर नेशनल पार्क

text: पूरे उद्यान में दो सौ झरने फैले हुए हैं। हालांकि, सूखे के अवधि के दौरान, इनमें से कई एक छोटी धाराओं में सिमट जाती हैं। सबसे बड़े जलप्रपातों में टू मेडिसिन क्षेत्र में मैकडॉनल्ड्स जलप्रपात और मेनी हिमनद क्षेत्र में स्विफ्टक्रंट जलप्रपात शामिल हैं। इन्हें आसानी से देखा जा सकता है और इसके पास कई ग्लेशियर होटल मौजूद है। सबसे ऊँचे झरनों में से एक बर्ड वुमन जलप्रपात है, जो ओबेरलिन पर्वत के उत्तरी ढलान के नीचे एक लटकती घाटी से 492 फीट (150 मीटर) नीचे गिरती है।


title: ग्लेशियर नेशनल पार्क

text: उद्यान में पाई जाने वाली चट्टानें मुख्य रूप से बेल्ट सुपरग्रुप की तलछटी चट्टानें हैं। वे 1.6 अरब से 800 मिलियन वर्ष पहले उथले समुद्रों में जमा हो गए थे। रॉकी पर्वत के निर्माण के दौरान 170 मिलियन साल पहले, चट्टानों के एक क्षेत्र को जिसे अब लुईस ओवरथ्रस्ट के रूप में जाना जाता है, 50 मील (80 कि॰मी॰) पूर्व की ओर खिसक गया था। यह ओवरथ्रेस्ट कई मील (किलोमीटर) मोटा और सैकड़ों मील (किलोमीटर) लंबा था।


title: ग्लेशियर नेशनल पार्क

text: ग्लेशियर नेशनल पार्क में पहाड़ों का वर्चस्व है जो पिछले हिमयुग के विशाल ग्लेशियरों द्वारा अपनी वर्तमान आकृतियों में उकेरा गया था। ये हिमनद पिछले 12,000 वर्षों में बड़े पैमाने पर ग़ायब हो गए हैं। व्यापक आकार के हिमनदों के साक्ष्य पूरे उद्यान में यू आकार की घाटियों, हिमगह्वर, तीक्ष्ण कटक और उच्चतम चोटियों की तल से उंगलियों की तरह विकीर्ण करते हुए बड़े बहिर्वाह झीलों के रूप में देखा जा सकता हैं। हिम युग के अंत के बाद से, क्षेत्र के गरमाने और शीतलन की प्रवृत्ति कई बार हुई हैं। अंतिम हालिया शीतलन प्रवृत्ति अल्प हिमयुग के दौरान थी, जो लगभग 1550 और 1850 के बीच हुई थी। अल्प हिमयुग के दौरान, उद्यान में हिमनद विस्तारित और उन्नत हुए, हालाँकि हिमयुग के दौरान के विस्तार से कहीं पीछे थे।


title: ग्लेशियर नेशनल पार्क

text: 20वीं शताब्दी के मध्य के दौरान, पिछली शताब्दी के नक्शे और तस्वीरों की जाँच से स्पष्ट सबूत मिले कि सौ साल पहले उद्यान में मौजूद 150 हिमनद बहुत पिघल चुके है, और कई मामलों में पूरी तरह से ग़ायब हो गए है। 1938 और 2009 के बीच हिमनदों की लगातार तस्वीरों द्वारा उनके पिघलने की दृश्य पुष्टि प्राप्त होती है।


title: ग्लेशियर नेशनल पार्क

text: उद्यान के पारिस्थितिक तंत्र पर हिमनदो के कम होने का प्रभाव पूरी तरह से ज्ञात नहीं है, लेकिन पौधे और पशु प्रजातियां जो ठंडे जल पर निर्भर हैं, निवास के नुकसान के कारण विलुप्त हो सकते हैं। कम होते हिमनदों के शुष्क गर्मी और पतझड़ के मौसम में कम पिघलने के कारण जल प्रवाह प्रभावित हो सकता है, जिससे जल स्तर कम हो जाता है और जंगलों में आग का ख़तरा बढ़ जाता है। हिमनदों के नुकसान से सौंदर्यवादी दृश्य अपील भी कम हो जाती है, जिन्हें देखने आगंतुक आते हैं।


title: ग्लेशियर नेशनल पार्क

text: जैसा कि उद्यान महाद्वीपीय विभाजन में फैला हुआ है, और ऊँचाई विभिन्नता 7,000 फीट (2,100 मीटर) से अधिक है, उद्यान में कई जलवायु और सूक्ष्मजलवायु पाए जाते हैं। अन्य अल्पाइन प्रणालियों की तरह ही, औसत तापमान आमतौर पर ऊँचाई बढ़ने पर गिरते जाता है। उद्यान के पश्चिमी भाग में पैसिफिक वाटरशेड की ऊँचाई कम होने के कारण यहाँ एक गर्म और नम जलवायु है। वर्षा सर्दियों और वसंत के दौरान सबसे अधिक, हर महीने औसतन 2 से 3 इंच (50 से 80 मिमी) होती है। बर्फ़बारी वर्ष के किसी भी समय, और विशेष रूप से उच्च ऊँचाई पर गर्मियों में भी हो सकती है। सर्दियों में लंबे समय तक ठंडी लहरें चलती हैं, विशेष रूप से महाद्वीपीय विभाजन के पूर्वी भाग में, जिसकी ऊँचाई अधिक है। सर्दियों के दौरान बर्फ़बारी महत्वपूर्ण होती है, जिसका सबसे बड़ा संचय पश्चिम में होता है। पर्यटन मौसम के दौरान, दिन का उच्च तापमान औसतन 16 से 21°से (60 से 70°फे) होता है, और रात का तापमान आमतौर पर 4°से (40°फे) तक गिर जाता है। उच्च क्षेत्र में तापमान बहुत अधिक ठंडा हो सकता है। निचली पश्चिमी घाटियों में, गर्मियों में दिन का तापमान 30°से (90°फे) तक पहुँच सकता है।


title: ग्लेशियर नेशनल पार्क

text: हिमनद में वायु और जल की गुणवत्ता को उत्कृष्ट माना जाता है। घनी मानव आबादी का कोई भी प्रमुख क्षेत्र पास में मौजूद नहीं है और कारखानों और प्रदूषकों के अन्य संभावित योगदानकर्ताओं की कमी के कारण क्षेत्र में औद्योगिक प्रभाव कम हैं। हालाँकि, पूरे उद्यान में पाई जाने वाली जीवाणुरहित और ठंडी झीलें वायु द्वारा लाए प्रदूषकों से आसानी से दूषित हो जाती हैं जो बारिश या बर्फ़बारी के दौरान झील पर गिरती हैं और इन प्रदूषकों के कुछ प्रमाण उद्यान के जल में पाए गए हैं। जंगल की आग भी जल की गुणवत्ता को प्रभावित कर सकते है। हालाँकि, प्रदूषण स्तर को वर्तमान में नगण्य माना जाता है, और उद्यान के झीलों और अन्य जलस्रोतों के जल को A-1 की गुणवत्ता प्रदान की गई है, जो मोंटाना राज्य द्वारा दी गई उच्चतम श्रेणी है।


title: ग्लेशियर नेशनल पार्क

text: हिमनद एक बड़े संरक्षित पारिस्थितिक तंत्र का हिस्सा है जिसे सामूहिक रूप से "क्राउन ऑफ़ द कॉन्टिनेंट इकोसिस्टम" के रूप में जाना जाता है, जो मुख्य रूप से एक प्राचीन गुणवत्ता का अछूता जंगल है। वस्तुतः सभी पादप और वन्यजीव जातियाँ जो यूरोपीय खोजकर्ताओं के समय अस्तित्व में थे, आज भी उद्यान में मौजूद हैं।


title: ग्लेशियर नेशनल पार्क

text: उद्यान में कुल 1,132 पौधों की प्रजातियों की पहचान की गई है। मुख्य रूप से शंकुधारी वन विभिन्न प्रजातियों के पेड़ों का घर है जैसे एंगेलमैन स्प्रूस, डगलस देवदार, सबालपीन देवदार, लिमेरिन पाइन और वेस्टर्न लार्च, जो एक पर्णपाती शंकुधारी है, जो शंकु का आकार तो लेती है, लेकिन इसकी उपरी नोक हर सर्दियों में ख़त्म हो जाती है। कॉटनवुड और एस्पेन अधिक सामान्य पर्णपाती पेड़ हैं और कम ऊँचाई आमतौर पर झीलों और धाराओं के किनारे पर पाए जाते हैं। मैदानों की ठंडी हवाओं और मौसम के संपर्क में आने के कारण, महाद्वीपीय विभाजन के पश्चिमी हिस्से की तुलना में उद्यान के पूर्वी तरफ़ की वृक्ष रेखाएं लगभग 800 फीट (244 मीटर) नीचे है। महाद्वीपीय विभाजन के पश्चिम में, जंगल अधिक नमी प्राप्त करते है और सर्दियों से अधिक सुरक्षित होते है, जिसके परिणामस्वरूप यहां लंबे पेड़ों की अधिक घनी आबादी होती है। वनाच्छादित घाटियों और पर्वतीय ढलानों के ऊपर, आल्पीय टुंड्रा की स्थिति बनी रहती है, जिसमें घास और छोटे पौधे एक ऐसे क्षेत्र में अस्तित्व बनाए हुए होते हैं जो तीन महीने तक बिना बर्फ़ के आवरण के रहते हैं। पौधों की तीस प्रजातियाँ केवल उद्यान और आसपास के राष्ट्रीय जंगलों में पाई जाती हैं। बेयरग्रास, एक लंबा फूल वाला पौधा, आमतौर पर नम स्रोतों के पास पाया जाता है, और जुलाई और अगस्त के दौरान अपेक्षाकृत अधिक पाया जाता है। जंगली पुष्प पौधों में मंकीफ्लॉवर, ग्लेशियर लिली, फायरवेड, बाल्समरोत और इंडियन पेंटब्रश आम हैं।


title: ग्लेशियर नेशनल पार्क

text: वनाच्छादित वर्ग तीन प्रमुख जलवायु क्षेत्रों में आते हैं। पश्चिम और उत्तर पश्चिम में स्प्रूस और देवदार और दक्षिण-पश्चिम में लाल देवदार और हेमलाक का प्रभुत्व है; महाद्वीपीय विभाजन के पूर्व में मिश्रित पाइन, स्प्रूस, फ़िर और प्रैरी ज़ोन का संयोजन है। मैकडॉनल्ड्स झील के पास देवदार-हेमलॉक ग्रोव्स इस प्रशांत जलवायु पारिस्थितिकी तंत्र के सबसे पूर्वी उदाहरण हैं।


title: ग्लेशियर नेशनल पार्क

text: उद्यान वस्तुतः सभी ऐतिहासिक रूप से ज्ञात पौधे और पशु प्रजातियों, बायसन और वुडलैंड रेनडियर को छोड़ कर, की मौजुदगी के साथ जीवविज्ञानी को पौधे और पशु अनुसंधान के लिए एक अक्षुण्ण पारिस्थितिकी तंत्र प्रदान करता हैं। उद्यान में स्तनधारियों की दो विलुप्तप्राय प्रजातियाँ, भूरे भालू और वनबिलाव पाए जाते हैं। यद्यपि उनकी संख्या ऐतिहासिक स्तर पर है, लेकिन अलास्का के बाहर अमेरिका के लगभग हर दूसरे क्षेत्र में, वे या तो अत्यंत दुर्लभ हैं या अपनी ऐतिहासिक क्षेत्र से अनुपस्थित है, जिसके कारण दोनों को लुप्तप्राय प्रजाति के रूप में सूचीबद्ध किया गया हैं। हर साल औसतन, मनुष्यों पर एक या दो भालू के हमले होते हैं; 1910 में उद्यान के निर्माण के बाद से, कुल 10 भालू के हमले से संबंधित मौतें हुई हैं। उद्यान में भालुओं और वनबिलावों की संख्या निश्चित रूप से अज्ञात है, लेकिन उद्यान के जीवविज्ञानी मानते थे कि 2008 तक उद्यान में भालुओं की संख्या 300 के ऊपर थी। भुरे और छोटे काले भालू की सटीक जनसंख्या के आंकड़े अज्ञात हैं, लेकिन जीवविज्ञानी सटीक आबादी सीमा निर्धारित करने के लिए कई तरीक़ों का उपयोग कर रहे हैं। एक अन्य अध्ययन के अनुसार अन्य 48 राज्यों का बहुत ही दुर्लभ स्तनधारी, वूल्वरिन भी उद्यान में पाया जाता है। अन्य स्तनधारियों जैसे कि पर्वतीय बकरी (आधिकारिक उद्यान प्रतीक), बिगहॉर्न भेड़, मूस, एल्क (एक प्रकार का बारहसिंगा), म्यूल हिरण, स्कंक, सफ़ेद पूंछ वाले हिरण, बॉबकैट, कायोटी, और कूगर या तो बहुतायत से या आम हैं। यलोस्टोन राष्ट्रीय उद्यान के विपरीत, जहाँ 1990 के दशक में एक भेड़िये के प्रजनन कार्यक्रम को लागू किया, यह माना जाता है कि 1980 के दशक के दौरान ग्लेशियर नेशनल पार्क में भेड़ियों ने प्राकृतिक रूप से इसे अपना आवास बनाया था। स्तनधारियों की साठ प्रजातियों को प्रलेखित किया गया है, जिसमें बिज्जू, नदी के ऊदबिलाव, साही, मिंक, मार्टेन, फिशर, दो प्रजातियों के जमीन की गिलहरी, चमगादड़ों की छह प्रजातियाँ सहित और कई अन्य छोटे स्तनधारी शामिल हैं।


title: ग्लेशियर नेशनल पार्क

text: पक्षियों की कुल 260 प्रजातियाँ दर्ज की गई हैं, जिनमें साल भार पाई जाने वाली बॉल्ड ईगल, गोल्डन ईगल, पेरेग्रीन बाज़, ओस्प्रे और बाज़ की कई प्रजातियाँ शामिल हैं। हार्लेक्विन बतख झीलों और जलस्रोतों में पाया जाने वाला एक रंगीन प्रजाति है। महान नीली बगुला, टुंड्रा हंस, कनाडा हंस और अमेरिकी कबूतर उद्यान में आमतौर पर पाई जाने वाली जलपक्षी की प्रजातियां हैं। सींग वाला उल्लू, क्लार्क्स नटक्रेकर, स्टेलर्स जे, पिल्येटेड कठफोड़वा और सीडर वेक्सविंग घने जंगलों में निवास करते हैं, और उच्च ऊँचाई पर, टार्मिगन, टिम्बरलाइन गौरैया और रोजी फिंच सबसे अधिक देखा जाता है। व्हाइटबार्क देवदार पेड़ो की संख्या में गिरावट के कारण क्लार्क्स नटक्रैकर पिछले वर्षों की तुलना में कम दिखाई देता है।


title: ग्लेशियर नेशनल पार्क

text: उद्यान में उभयचरों की केवल छह प्रजातियों को प्रलेखित किया गया है, हालाँकि वे प्रजातियाँ बड़ी संख्या में मौजूद हैं। यहाँ के झीलों और नदियों में मछलियों की कुल 23 प्रजातियाँ निवास करती हैं। यह उद्यान लुप्तप्राय बैल ट्राउट मछली का घर भी है, जिसका शिकार अवैध है और अनजाने में पकड़े जाने पर पानी में वापस छोड़ने को कहा जाता है।


title: ग्लेशियर नेशनल पार्क

text: कई दशकों तक दावानल (जंगल की आग) को जंगलों और उद्यानों जैसे संरक्षित क्षेत्रों के लिए खतरे के रूप में देखा जाता था। 1960 के दशक में दावानल पारिस्थितिकी को बेहतर तरीके से समझा गया, और दावानल को पारिस्थितिकी तंत्र का एक स्वाभाविक हिस्सा माना गया। आग में सामान्य: मृत और सड़ते हुए पेड़ और पौधे आदि जल कर साफ हो जाते है। पौधों और जानवरों की कई प्रजातियों को वास्तव में जंगल की आग की की आवश्यकता होती है, इससे मिट्टी में पोषक तत्वों के आने से घास और छोटे पौधों को पनपने में सहायता मिलती है।


title: ग्लेशियर नेशनल पार्क

text: ग्लेशियर नेशनल पार्क में एक आग प्रबंधन समिति है जो यह सुनिश्चित करती है कि मानव द्वारा लगाई गई आग को आमतौर पर ख़त्म कर दिया जाये। प्राकृतिक आग के मामले में, आग की निगरानी की जाती है और मानव सुरक्षा और घरों के लिए ख़तरा बनने पर उसे नियंत्रित किया जाता है।


title: ग्लेशियर नेशनल पार्क

text: ग्लेशियर नेशनल पार्क में हर साल औसतन 14 आग से 5,000 एकड़ (20 किमी) क्षेत्र जल जाता है। 2003 में, पाँच साल के सूखे और गर्मियों के मौसम में न के बराबर वर्षा के बाद उद्यान में लगी आग से 136,000 एकड़ (550 किमी) क्षेत्र जल कर राख हो गया। यह 1910 में उद्यान के निर्माण के बाद से आग से जलने वाला सबसे अधिक क्षेत्र था।


title: ग्लेशियर नेशनल पार्क

text: ग्लेशियर नेशनल पार्क को राष्ट्रीय उद्यान सेवा द्वारा प्रबंधित किया जाता है, जिसका मुख्यालय वेस्ट ग्लेशियर, मोन्टाना में स्थित है। 2007 से 2016 के बीच दस साल की अवधि में सालाना लगभग 22 लाख आगंतुकों ने उद्यान का दौरा किया है। हालाँकि उन आगंतुकों में से कुछ ने बजाय उद्यान भ्रमण के केवल रोडवेज, होटल और कैंपग्राउंड का दौरा किया है। 2019 में आगंतुकों की संख्या लगभग 32.7 लाख रही।


title: ग्लेशियर नेशनल पार्क

text: ग्लेशियर नेशनल पार्क का 2016 में 13.803 मिलियन डॉलर का बजट रहा और 2017 में 13.777 मिलियन डॉलर का बजट अनुमानित है। 2010 में उद्यान की 100वीं वर्षगाँठ के उपलक्ष में, "गोइंग-टू-द-सन रोड" का पुनर्निर्माण कार्य पूरा हुआ। संघीय राजमार्ग प्रशासन ने राष्ट्रीय उद्यान सेवा के सहयोग से पुनर्निर्माण परियोजना का प्रबंधन किया। इसके साथ ही कुछ प्रमुख संरचनाओं जैसे कि आगंतुक केंद्र और ऐतिहासिक होटल, साथ ही अपशिष्ट जल उपचार सुविधाओं और कैंपग्राउंड में सुधार आदि कार्य भी पूरा किया गया। इसके अलावा मैकडॉनल्ड्स झील में मत्स्य अध्ययन, ऐतिहासिक अभिलेखागार के अद्यतन और ट्रेल्स की बहाली जैसे कार्य को भी अंजाम दिया गया


title: ग्लेशियर नेशनल पार्क

text: 1974 में, एक जंगल अध्ययन कांग्रेस के सामने प्रस्तुत किया गया जिसमें उद्यान के 95% क्षेत्र की पहचान जंगल के लिए उपयुक्त क्षेत्र के रूप में की गई। कुछ अन्य उद्यानों के विपरीत, ग्लेशियर नेशनल पार्क को अभी तक जंगल के रूप में संरक्षित किया जाना है। लेकिन राष्ट्रीय उद्यान सेवा नीति के लिए आवश्यक है कि जब तक कांग्रेस पूर्ण निर्णय नहीं ले लेती तब तक अध्ययन में सूचीबद्ध क्षेत्रों को जंगल के रूप में प्रबंधित किया जाए। ग्लेशियर नेशनल पार्क का निन्यानवे प्रतिशत जंगल के रूप में प्रबंधित है, भले ही इसे आधिकारिक तौर पर ऐसा नामित नहीं किया गया है।


title: ग्लेशियर नेशनल पार्क

text: यह हिमनद प्रमुख शहरों से दूर है। निकटतम हवाई अड्डा उद्यान के दक्षिण-पश्चिम में मोन्टाना के कालीस्पेल में स्थित है। एमट्रैक ट्रेनें पूर्व और पश्चिम ग्लेशियर और शहर एसेक्स पर रुकती हैं। 1930 के दशक के व्हाइट मोटर कंपनी के कोचों का एक बेड़ा, जिसे रेड जैमर्स कहा जाता है, उद्यान के सभी मुख्य मार्गों पर पर्यटन मुहैया कराता है। टूर बसों का पुनर्निर्माण 2001 में फोर्ड मोटर कंपनी द्वारा किया गया था। गाड़ी के ढ़ाचे को उनकी मूल चेसिस से हटा कर आधुनिक फोर्ड ई-सीरीज वैन चेसिस पर बनाया गया है। इनके पर्यावरणीय प्रभाव को कम करने के लिए उन्हें प्रोपेन पर चलाया जाता है।


title: ग्लेशियर नेशनल पार्क

text: 1920 के दशक में कुछ बड़ी झीलों पर ऐतिहासिक लकड़ी की नावें चलाई गईं। इनमें से कई नौकाएँ 1927 से ग्लेशियर नेशनल पार्क में निरंतर मौसमी परिचालन में हैं और कुल 80 यात्रियों को ले जा सकती हैं। इन दशकों पुरानी नौकाओं में से तीन को जनवरी 2018 में ऐतिहासिक स्थानों के राष्ट्रीय रजिस्टर में जोड़ा गया था।


title: ग्लेशियर नेशनल पार्क

text: उद्यान में लंबी पैदल यात्रा लोकप्रिय है। आधे से अधिक आगंतुकों ने उद्यान की लगभग 700 मील (1,127 किमी) की पगडंडी पर पैदल यात्रा करना स्वीकारा है। भालू और अन्य बड़े स्तनधारियों की उपस्थिति के कारण उद्यान में किसी भी पगडंडी पर कुत्तों को ले जाने की अनुमति नहीं है। हालाँकि कुत्तों को शिविरों में ले जाने की अनुमति है जहाँ वाहन और पक्की सड़कों के द्वारा पहुँचा जा सकता है। कनाडा से भूमि या जलमार्ग द्वारा संयुक्त राज्य में प्रवेश करने वाले किसी भी व्यक्ति के पास पासपोर्ट होना आवश्यक होता है।


title: ग्लेशियर नेशनल पार्क

text: हिमनद में शीतकालीन मनोरंजन सीमित है। पूरे उद्यान में स्नोमोबाइल (बर्फ़ में चलने वाली गाड़ी) अवैध है। हिमस्खलन वाले क्षेत्रों से दूर कम ऊँचाई वाली घाटियों में क्रॉस-कंट्री स्कीइंग की अनुमति है।


title: गान्तोक

text: एक बहुत आकर्षक शहर है जो रानीपूल नदी के पश्चिम ओर बसा है। कंचनजंघा शिखर की संपूर्ण शृंखला की सुंदर दृश्यावली यहां से दिखाई देती है। गंगटोक के प्राचीन मंदिर, महल और मठ आपको सपनों की दुनिया की सैर कराएंगे।


title: गान्तोक

text: यहां देखने लायक कई स्‍थान हैं जैसे, गणेश टोक, हनुमान टोक तथा ताशि व्‍यू प्‍वांइट। अगर आप गंगटोक घूमने का पूरा लुफ्त उठाना चाहते हैं तो इस शहर को पैदल घूमें। यहां से कंचनजंघा नजारा बहुत ही आकर्षक प्रतीत होता है। इसे देखने पर ऐसा लगता है मानो यह पर्वत आकाश से सटा हुआ है तथा हर पल अपना रंग बदल रहा है।


title: गान्तोक

text: अगर आपकी बौद्ध धर्म में रुचि है तो आपको इंस्‍टीट्यूट ऑफ तिब्‍बतोलॉजी जरुर घूमना चाहिए। यहां बौद्ध धर्म से संबंधित अमूल्‍य प्राचीन अवशेष तथा धर्मग्रन्‍थ रखे हुए हैं। यहां अलग से तिब्‍बती भाषा, संस्‍कृति, दर्शन तथा साहित्‍य की शिक्षा दी जाती है। इन सबके अलावा आप प्राचीन कलाकृतियों के लिए पुराने बाजार, लाल बाजार या नया बाजार भी घूम सकते हैं।


title: गान्तोक

text: गंगटोक से 40 किलोमीटर की दूरी पर यह झील स्थित है। यह झील चारों ओर से बर्फीली पहाडियों से घिरा हुआ है। झील एक किलोमीटर लंबा तथा 50 फीट गहरा है। यह अप्रैल महीने में पूरी तरह बर्फ में तब्‍दील हो जाता है। सुरक्षा कारणों से इस झील को एक घंटे से अधिक देर तक नहीं घूमा जा सकता है। जाड़े के समय में इस झील में प्रवास के लिए बहुत से विदेशी पक्षी आते हैं। इस झील से आगे केवल एक सड़क जाती है। यही सड़क आगे नाथूला दर्रे तक जाती है। यह सड़क आम लोगों के लिए खुला नहीं है। लेकिन सेना की अनु‍मति लेकर यहां तक जाया जा सकता है।


title: गान्तोक

text: लाम्पोखरी, गंगटोक से लगभग 70 किलोमीटर की दूरी पर स्थित एक झील है। गंगटोक से यहाँ पाक्योंग अथवा रम्फू होते हुए टैक्सी से पहुंचा जा सकता है। झील चारों ओर से पहाड़ियों से घिरी हुई है। झील एक किलोमीटर लंबी तथा 50 फुट तक गहरी है। यहाँ पर अनेक दर्शनीय स्थल हैं।


title: गान्तोक

text: रुमटेक घूमे बिना गंगटोक का सफर अधूरा माना जाता है। यह मठ गंगटोक से 24 किलोमीटर की दूरी पर स्थित है। यह मठ 300 वर्ष पुराना है। रुमटेक सिक्किम का सबसे पुराना मठ है। 1960 के दशक में इस मठ का पुननिर्माण किया गया था। इस मठ में एक विद्यालय तथा ध्‍यान साधना के लिए एक अलग खण्‍ड है। इस मठ में बहुमूल्‍य थंगा पेंटिग तथा बौद्ध धर्म के कग्‍यूपा संप्रदाय से संबंधित वस्‍तुएं सुरक्षित अवस्‍था में है। इस मठ में सुबह में बौद्ध भिक्षुओं द्वारा की जाने वाली प्रार्थना बहुत कर्णप्रिय होती है।


title: गान्तोक

text: यह गंगटोक के प्रमुख आकर्षणों में एक है। इसे सिक्किम का सबसे महत्‍वपूर्ण स्‍तूप माना जाता है। इसकी स्‍थापना त्रुलुसी रिमपोचे ने 1945 ई. में की थी। त्रुलुसी तिब्‍बतियन बौद्ध धर्म के नियंगमा सम्‍प्रदाय के प्रमुख थे। इस मठ का शिखर सोने का बना हुआ है। इस मठ में 108 प्रार्थना चक्र है। इस मठ में गुरु रिमपोचे की दो प्रतिमाएं स्‍थापित है।


title: गान्तोक

text: इनहेंची का शाब्दिक अर्थ होता है निर्जन। जिस समय इस मठ का निर्माण हो रहा था। उस समय इस पूरे क्षेत्र में सिर्फ यही एक भवन था। इस मठ का मुख्‍य आकर्षण जनवरी महीने में यहां होने वाला विशेष नृत्‍य है। इस नृत्‍य को चाम कहा जाता है। मूल रूप से इस मठ की स्‍थापना 200 वर्ष पहले हुई थी। वर्तमान में जो मठ है वह 1909 ई. में बना था। यह मठ द्रुपटोब कारपो को समर्पित है। कारपो को जादुई शक्‍ित के लिए याद किया जाता है।


title: गान्तोक

text: इस अभ्‍यारण्‍य में ऑर्किड का सुंदर संग्रह है। यहां सिक्किम में पाए जाने वाले 454 किस्‍म के ऑर्किडों को रखा गया है। प्राकृतिक सुंदरता को पसंद करने वाले व्यक्तियों को यह अवश्‍य देखना चाहिए।


title: गान्तोक

text: ताशी लिंग मुख्‍य शहर से 6 किलोमीटर की दूरी पर स्थित है। यहां से कंचनजंघा श्रेणी बहुत सुंदर दिखती है। यह मठ मुख्‍य रूप से एक पवित्र बर्त्तन "बूमचू' के लिए प्रसिद्ध है। कहा जाता है कि इस बर्त्तन में पवित्र जल रखा हुआ है। यह जल 300 वर्षों से इसमें रखा हुआ है और अभी तक नहीं सुखा है।


title: गान्तोक

text: यहां बौद्ध धर्म से संबंधित प्राचीन ग्रंथों का सुंदर संग्रह है। यहां का भवन भी काफी सुंदर है। इस भवन की दीवारों पर बुद्ध तथा संबंधित अन्‍य महत्‍वपूर्ण घटनाओं का प्रशंसनीय चित्र है। यह भवन आम लोगों और पर्यटकों के लिए 'लोसार पर्व' के दौरान खोला जाता है। लोसार एक प्रमुख नृत्‍य त्‍योहार है।


title: गान्तोक

text: यह स्‍थान गंगटोक के पश्‍िचम में 145 किलोमीटर की दूरी पर स्थित है। यहां कुछ घर तथा अधिक संख्‍या में होटल हैं। यहां से कंचनजघां का अदभूत दृश्‍य दिखता है। यहां से पर्वत चोटी बहुत नजदीक लगती है। ऐसा लगता है मानो यह मेरे बगल में है और मैं इसे छू सकता हूं। यहां मौसम बहुत सुहावना होता है।


title: गान्तोक

text: पिलींग से कुछ ही दूरी पर सिक्किम का दूसरा सबसे पुराना मठ 'सांगो-चोलिंग' है। यह सिक्किम के महत्‍वपूर्ण मठों में से एक है। इस मठ में एक छोटा सा कब्रिस्‍तान भी है। इस मठ के दीवारों पर बहुत ही सुंदर चित्रकारी की गई है। पिलींग आने वाले को इस मठ को अवश्‍य घूमना चाहिए।


title: गान्तोक

text: यह मठ पिलींग से थोड़ी देर की पैदल दूरी पर स्थित है। ग्‍यालसिंग से इसकी दूरी 6 किलोमीटर पड़ती है। यह सिक्किम का सबसे महत्‍वपूर्ण और प्रतिष्‍िठत मठ है। यहां बौद्ध धर्म की पढ़ाई भी होती है। यहां बौद्ध धर्म की प्राथमिक, सेकेण्‍डरी तथा उच्‍च शिक्षा प्रदान की जाती है। यहां 50 बिस्‍तरों का एक विश्राम गृह भी है। पर्यटक को भी यहां ठहरने की सुविधा प्रदान की जाती है। इस मठ में कई प्राचीन धर्मग्रन्‍थ तथा अमूल्‍य प्रतिमाएं सुरक्षित अवस्‍था में हैं। पेमायनस्‍ती मठ का विशेष आकर्षण यहां लगने वाला बौद्ध मेला है। यहां हर वर्ष फरवरी महीने में यह मेला लगता है।


title: गान्तोक

text: शाही पूजा स्थल, जो बौद्धों के लिए पूजा का मुख्य स्थान है। यह एक सुंदर और आकर्षक भवन है, यहां भगवान बुद्ध की प्रतिमाओं और लकड़ी पर नक्काशी के कार्य का बहुत बड़ा संग्रह है।


title: गान्तोक

text: यह मठ गंगटोक से 24 कि॰मी॰ दूर है। यह ग्यालवा करमापा का स्थान है, जो तिब्बत में बौद्ध धर्म के कगयूपा अनुयायियों के प्रमुख हैं। यहां तिब्बती धर्म से संबंधित अनेक पेंटिंग्स प्रदर्शित हैं। धर्मालाप के सत्रों में यहां अनेक यात्री आते हैं। मंदिर के पीछे बौद्ध धर्म के अध्ययन केलिए स्थित संस्थान में मठवासी अध्ययन करते हैं। रमटेक में फरवरी माह में तिब्बती नव वर्ष से दो दिन पूर्व चाम नृत्य का आयोजन किया जाता है। इस दौरान आप झांझ-मजीरे और ढोल की थाप पर नाचते मठवासियों को देख सकते हैं।


title: गान्तोक

text: सिक्किम स्थित इस सेंचुरी में 450 दुर्लभ किस्म के ऑर्किड हैं। इनमें से कुछ सुंदर अन्य कहीं नहीं पाए जाते। यहां आने के लिए अप्रैल और मई का प्रारंभ और सितंबर से दिसंबर के बीच का समय सर्वश्रेष्ठ है। आप गंगटोक से 12 कि॰मी॰ दक्षिण में स्थित एक और उत्कृष्ट ऑर्किड सेंचुरी ऑर्किडेरियम भी देख सकते हैं।


title: गान्तोक

text: सुंदर कलियों और फू लों को यहां खिलते-महकते देखा जा सकता है। पुष्प प्रदर्शनी केंद्र में आप प्रकृति के विविध रंगों के खूबसूरत नज़ारे का आनंद ले सकते हैं, यहां ऑर्किड और फूलों की अन्य प्रजातियों की किस्में देखी जा सकती हैं।


title: गान्तोक

text: बच्चे इस स्थान को अवश्य पसंद करेंगे। आप प्राकृतिकवातावरण में विभिन्न प्रकार के हिरणों को देख सकते हैं। यदि आप प्रात: 7.30 बजे से 8.00 बजे के आसपास पार्क में आएं तो आपको हिरण चरते हुए मिल जाएंगे।


title: जैकी श्रॉफ

text: जैकी श्रॉफ (जन्म नाम:जयकिशन काकुभाई श्रॉफ, तिथि: 1 फरवरी, 1957) हिन्दी फ़िल्मों के एक प्रसिद्ध अभिनेता हैं।


title: जैकी श्रॉफ

text: जैकी श्रॉफ का जन्म 1 फ़रवरी 1957 में एक गुजराती बनिया परिवार में हुआ था ! इनका वास्तविक नाम जयकिशन कटुभाई श्रॉफ है, इनके पिता का नाम कटुभाई व माता का नाम रीटा श्रॉफ है! वे मुंबई के वालकेश्वर इलाके में तीन बत्ती की एक चाल में रहा करते थे! फ़िल्मों में आने से पहले इन्होने कुछ विज्ञापनों में एक मॉडल के रूप में काम किया था ! इन्हें सबसे पहले देव आनंद साहब की फ़िल्म स्वामी दादा में एक छोटी सी भूमिका मिली! 1983 में निर्माता निर्देशक सुभाष घई ने इनको अपनी एक फ़िल्म हीरो में प्रमुख भूमिका प्रदान की ! खुशकिस्मती से उनकी ये फ़िल्म बहुत ही ज्यादा सफल हुई और वो रातों रात एक बड़े सितारे बन गए! 80 के दशक में इन्होने अपनी प्रेमिका आयशा दत्त से विवाह कर लिया ! आयशा जो बाद में फ़िल्म एक फ़िल्म निर्मात्री भी बनीं! ये दोनों जैकी श्रॉफ एंटरटेनमेंट लिमिटेड नामक मीडिया कंपनी भी चलाते हैं ! इनके सोनी टीवी में 10% शेयर थे, जिन्हें उन्होंने सन 2012 में बेच दिया! इनके दो बच्चे हैं, पुत्र का नाम टाइगर (जय हेमंत) तथा पुत्री का नाम कृष्णा है!


title: सावित्री (अभिनेत्री)

text: सावित्री (4 जनवरी 1936 - 26 दिसंबर 1981) एक भारतीय फिल्म अभिनेत्री, पार्श्व गायिका, नर्तक, निर्देशक और निर्माता थी। वह मुख्य रूप से तेलुगू भाषा फिल्मों में प्रदर्शित हुई, साथ ही तमिल, कन्नड़, मलयालम और हिंदी भाषा फिल्मों में भी प्रदर्शित हुई। 1960 के दशक के उत्तरार्ध से, सावित्री के बाद के कैरियर में तेलुगू सिनेमा के बेहतरीन कलाकारों में से एक के रूप में व्यापक रूप से माना जाता है, वित्तीय समस्याओं और शराब की चपेट में फिसल गया जिससे उन्हें कम योग्यता की फिल्म की भूमिका निभाने की आवश्यकता हो गई।


title: सावित्री (अभिनेत्री)

text: सावित्री की पहली महत्वपूर्ण भूमिका 1952 तेलुगू फिल्म पेली चेसी चोंडो में थी 1960 में, तेलुगू फिल्म चिवराकु मिइगेली में उनके प्रदर्शन के लिए उन्हें राष्ट्रपिता पुरस्कार मिला। 1968 में, उन्होंने तेलुगू फिल्म चिन्नारी पप्पू का निर्माण और निर्देशन किया, जिसके लिए उन्होंने सर्वश्रेष्ठ फीचर फिल्म (रजत) के लिए राज्य नंदी पुरस्कार प्राप्त किया। भारत के 30 वें अंतरराष्ट्रीय फिल्म समारोह में उन्हें "सिनेमा में महिलाओं" में सम्मानित किया गया था।


title: सावित्री (अभिनेत्री)

text: सावित्री का जन्म 4 जनवरी 1936 को आंध्र प्रदेश के गुंटूर जिला, मदुरस प्रेसीडेंसी के चुर्रुरु जिले में हुआ था। उसके पिता की मृत्यु होने के जब वह छः महीने की थी, जिसके बाद उनकी मां ने सावित्री और एक बड़े भाई मारुति को एक चाची और चाचा के साथ रहने के लिए ले भेज दिया। उनके चाचा, कॉमरेड्डी वेंकटरामैया चौधरी, जब उन्होंने नृत्य के लिए एक प्रतिभा दिखाने शुरू कर दिया तब उन्हें कक्षाओं में दाखिला लिया।


title: सावित्री (अभिनेत्री)

text: सावित्री ने 1952 में तमिल अभिनेता मिथुन गणेश से शादी की, पहली बार उन्हें 1948 में मुलाकात हुई। शादी के कारण उनके चाचा के साथ एक स्थायी दरार हो गई थी  क्योंकि गणेश पहले से ही विवाह कर चुके थे, उनकी चार बेटियां थीं और पुष्पवल्ली के साथ चक्कर में शामिल थे। सावित्री गणेश के रूप में एक तस्वीर पर हस्ताक्षर करने के बाद उनकी शादी सार्वजनिक हुई। बाद में गणेश ने स्वीकार किया कि उनके पास पुत्पवल्ली के साथ दो बेटियां थीं जबकि सावित्री से शादी हुई थी, जिनके साथ उनकी बेटी और एक बेटा था।


title: सावित्री (अभिनेत्री)

text: सावित्री एक नाटक के रूप में नृत्य नाटक में अभिनय करती थी, जिसमें कोंगारा जग््याहिया द्वारा संचालित थिएटर कंपनी के साथ कुछ काम भी शामिल थे। वह 12 वर्ष की आयु में मद्रास में फ़िल्म का काम करने के लिए एक असफल सट्टा यात्रा की थी, जब वह नायिका की भूमिका निभाने के लिए बहुत छोटी थी, लेकिन 1950 में संसार में महिला नेतृत्व की भूमिका निभाई गई थी। वह भूमिका वास्तविकता नहीं बनती क्योंकि वह बहुत उत्साहित हो गई थी, कई रिटाके की आवश्यकता थी और अंततः लक्ष्मी कन्थम ने उसे भाग में प्रतिस्थापित किया था। फिल्म में उन्हें एक छोटी सी भूमिका दी गई थी और अगले वर्ष में वे पाल्सी चेसी चोंडो में दूसरी नायिका के रूप में अपना बड़ा ब्रेक मिलने से पहले, रूपावती और पाताला भैरवी में दो और छोटी भूमिकाएं निभाई थी।


title: सावित्री (अभिनेत्री)

text: सावित्री कुछ हिंदी फिल्मों में अभिनय करती थी, जैसे कि बहूत दीन हुवे, घर बासेदे देखो, बलराम श्री कृष्ण और गंगा की लाहरें।कन्नड़ सिनेमा


title: सावित्री (अभिनेत्री)

text: सावित्री की 26 दिसंबर 1981 को 45 साल की उम्र में और 19 महीनों के लिए कोमा में रहने के बाद मृत्यु हो गई। वह कई सालों से मादक हो गयी थी, 1969 से उन्होंने भारी मात्रा में मदिरा पीना शुरू कर दिया जिससे मधुमेह और उच्च रक्तचाप विकसित हो गया था।


title: सावित्री (अभिनेत्री)

text: राष्ट्रपिता पुरस्कारभारत के 30 वें अंतरराष्ट्रीय फिल्म समारोह में उन्हें "सिनेमा में महिलाओं" में सम्मानित किया गया था।


title: नागालैण्ड का इतिहास

text: नागालैंड भारत के उत्तर-पूर्व में स्थित एक भारतीय राज्य है, यह 1 दिसम्बर 1963 को भारत का 16वाँ राज्य बना। यह भारत का सबसे छोटा राज्य है। इसकी राजधानी कोहिमा है। इस राज्‍य के पूर्व में म्यांमार, पश्चिम में असम, उत्तर में अरुणाचल प्रदेश, और दक्षिण में मणिपुर से घिरा हुआ है। और इसे ‘पूरब का स्विट्जरलैंड’ भी कहा जाता है।


title: नागालैण्ड का इतिहास

text: नागालैंड का कोई प्रारंभिक लिखित इतिहास नही है, जबकि पडोसी असम राज्य के अहोम साम्राज्य में नागा समुदाय, उनकी अर्थव्यवस्था और रीती-रिवाजो का उल्लेख किया गया था।


title: ग्वालियर रियासत

text: ब्रिटिश राज के दौरान ग्वालियर एक भारतीय राज्य और रियासत था। आधुनिक युग में इसके स्थान पर मध्य प्रदेश राज्य स्थित है।18वीं सदी की शुरुआत में मुगल साम्राज्य में विखंडन और दिल्ली से केंद्रीय सत्ता के कमज़ोर पड़ने के कारण उत्पन्न होने वाले राज्यों में से था।


title: ग्वालियर रियासत

text: इस पर मराठों के सिंधिया राजवंश द्वारा अंग्रेजों के साथ सहायक गठबंधन में शासन किया गया था और इसके राजा को 21 तोपों की सलामी के हकदार हुआ करते थे। यह सम्मान ग्वालियर के अलावा पूरे ब्रिटिश भारत में केवल चार अन्य रियासतों (बड़ौदा, हैदराबाद, मैसूर और जम्मू-कश्मीर) को प्राप्त था। इस रियासत का नाम ग्वालियर के पुराने शहर से पड़ा, जो कभी वास्तविक राजधानी नहीं था, लेकिन अपने सामरिक स्थान और किले की मजबूती के कारण एक महत्वपूर्ण स्थान अवश्य था।


title: ग्वालियर रियासत

text: राज्य की स्थापना 18 वीं शताब्दी की शुरुआत में रानोजी सिंधिया ने मराठा परिसंघ के हिस्से के रूप में की थी। महादजी सिंधिया (1761-1794) के राज में ग्वालियर राज्य मध्य भारत में एक प्रमुख शक्ति बन गया, और मराठा संघ के मामलों पर हावी हो गया। एंग्लो-मराठा युद्धों ने ग्वालियर राज्य को अंग्रेज़ों के अधीन ला दिया, जिससे यह ब्रिटिश भारतीय साम्राज्य की एक रियासत बन गई। मध्य भारत एजेंसी में ग्वालियर सबसे बड़ा राज्य था और इसकी राजनीतिक देखरेख के लिए अंग्रेज़ों ने एक रेजिडेंट रखा था।


title: ग्वालियर रियासत

text: 1936 में, ग्वालियर रेजिडेंसी को सेंट्रल इंडिया एजेंसी से अलग कर दिया गया। अतः अब यह रियासत सीधे भारत के गवर्नर-जनरल को जवाबदेह बन गई। 1947 में भारतीय स्वतंत्रता के बाद, ग्वालियर के सिंधिया शासकों ने भारत के नए संघ में प्रवेश किया, और ग्वालियर राज्य को भारत के नए राज्य मध्य भारत में अवशोषित कर लिया गया।


title: ग्वालियर रियासत

text: राज्य का कुल क्षेत्रफल 64,856 वर्ग कि॰मी (25,041 वर्ग मील) था, और कई अलग हिस्सों से बना था, लेकिन मोटे तौर पर दो, ग्वालियर या उत्तरी खंड और मालवा खंड में विभाजित था। उत्तरी खंड में 44,082 किमी 2 (17,020 वर्ग मील) के क्षेत्र के साथ एक कॉम्पैक्ट ब्लॉक शामिल था, जो 24 of10 'और 26º52' एन। और 74º38 'और 79º8' ई 'के बीच स्थित था। यह उत्तर, उत्तर पूर्व, उत्तर पूर्व में घिरा था। और चंबल नदी के उत्तर-पश्चिम में, जिसने इसे राजपुताना एजेंसी के मूल राज्य धौलपुर, करौली और जयपुर से अलग कर दिया; संयुक्त प्रांत में जालौन और झांसी के ब्रिटिश जिलों द्वारा पूर्व में, और मध्य प्रांत में सौगोर जिले द्वारा; भोपाल, खिलचीपुर और राजगढ़ राज्यों द्वारा, और टोंक राज्य के सिरोंज परगना द्वारा दक्षिण में; और राजपूताना एजेंसी में झालावाड़, टोंक और कोटा राज्यों द्वारा पश्चिम में।


title: ग्वालियर रियासत

text: ग्वालियर का पूर्ववर्ती राज्य 1 वीं शताब्दी में स्थापित किया गया था। इसे बाद में दिल्ली सल्तनत ने हड़प लिया था और 1398 तक यह इस सल्तनत का हिस्सा था। इसके बाद यह फिर से 1528 से 1731 तक मुगल साम्राज्य का हिस्सा बन गया। जिसके बाद इसपर मराठों ने क़ब्ज़ा कर लिया।


title: ग्वालियर रियासत

text: प्रशासनिक उद्देश्यों के लिए राज्य को दो प्रांतों (डिवीजनों) में विभाजित किया गया था; उत्तरी ग्वालियर और मालवा। उत्तरी ग्वालियर में सात "ज़िलों"या जिले शामिल थे: ग्वालियर"गिर", भिंड, श्योपुर, टोनवरघर, ईसागढ़, भिलसा, और नरवर। मालवा प्रान्त चार zilas शामिल हैं, उज्जैन, मंदसौर, शाजापुर, और अमझेरा जिलों में उप-विभाजित किया गया परगना, एक परगना को गांवों, हलकों में बांटा गया था। प्रत्येक गाँव एक पटवारी के अधीन था।


title: ग्वालियर रियासत

text: टिप्पणियाँ " "। "एनसाइक्लोपीडिया ब्रिटानिका" । 12 (11 वां संस्करण)।)। कैम्ब्रिज यूनिवर्सिटी प्रेस। पब्लिक डोमेन में मौजूद है।<templatestyles src="Module:Citation/CS1/styles.css"></templatestyles>


title: पत्नी

text: पत्नी विवाहिता महिला होती है। पत्नी का विरुद्धार्थी शब्द पति होता है। पति और पत्नी मिलकर वैवाहिक जीवन को जीते हैं। गृहस्वामिनी होने से ग्रामीण भाषा में ये गृहवाली या घरवाली भी कही जाती है।


title: पत्नी

text: पत्नी शब्द का उल्लेख वेदों में भी प्राप्त होता है। ऋक्संहिता में नदी नामक वीर-पत्नी का उल्लेख किया गया है -


title: पत्नी

text: पत्नी को वेदों में गृहस्वामिनी कहा गया है - "त्वं सम्राज्ञयेधि पत्युरस्तं परेत्य" गृह में पत्नी को भिन्न सदन दिया, जाता था, जिस में वो अपने कार्यों को पूर्ण करती थी। अतः कहा गया कि, पत्नीनां सदनम्। अर्थात् पत्नी का भिन्न सदन हो।


title: पत्नी

text: "पत्युः यज्ञे संयोगो यया" अर्थात् यज्ञ में पति के साथ जिसको बैठने का अधिकार प्राप्त है, वह पत्नी। पतिशब्द से "पत्युर्नो यज्ञसंयोगे" सूत्र से ङीप्, नकारागमन होने पर पत्नी शब्द बनता है।सामान्यतः पुरुष की जीवनसाथी बनने वाली सत्री को पत्नी के रूप में जाना जाता है। हिन्दू धर्म की मान्यतानुसार जो स्त्री किसी पुरुष के साथ पूरी जिंदगी बिताने के लिए उसके हर सुख दुःख में उसके साथ रहने के लिए और सबसे प्रमुख उसके परिवार की बढ़ोतरी के लिए उससे शादी करती है तो वह उसकी पत्नी कहलाती है।


title: रामप्पा मंदिर

text: रामप्पा मंदिर, जिसे रुद्रेश्वर (भगवान शिव) मंदिर के नाम से भी जाना जाता है, दक्षिण भारत में तेलंगाना राज्य में स्थित एक यूनेस्को विश्व धरोहर स्थल है। यह वारंगल से 66 कि.मी, मुलुगुसे 15 कि.मी,हैदराबाद से 209 कि.मी की दूरी पर स्थित है। यह मुलुगु जिले के वेंकटपुर मंडल के पालमपेट गांव की घाटी में स्थित है। हालांकि अब यह एक छोटा सा गांव है लेकिन 13वीं और 14वीं शताब्दी के काल में इसका एक गौरवशाली इतिहास रहा है। मंदिर के परिसर में उपस्थित एक शिलालेख के अनुसार इसका निर्माण वर्ष 1213 ईस्वी में काकतीय शासक गणपति देव के शासनकाल के दौरान उनके एक सेनापति रेचारला रुद्र देव ने करवाया था।


title: रामप्पा मंदिर

text: मंदिर एक शिवालय है, जहां भगवान रामलिंगेश्वर की पूजा की जाती है। कथित तौर पर, मार्को पोलो ने काकतीय साम्राज्य की अपनी यात्रा के दौरान इस मंदिर को "मंदिरों की आकाशगंगा का सबसे चमकीला तारा" कहा था। रामप्पा मंदिर 6 फुट ऊंचे तारे के आकार के चबूतरे पर भव्य रूप से खड़ा है। गर्भगृह के सामने के कक्ष में कई नक्काशीदार स्तंभ हैं जिनकी अवस्थिति इस प्रकार रखी गई है कि यह मिलकर प्रकाश और अंतरिक्ष को अद्भुत रूप से जोड़ने का प्रभाव उत्पन्न करते हैं। <nowiki>मंदिर का नाम इसके मूर्तिकार रामप्पा के नाम पर रखा गया है, और शायद यह भारत का एकमात्र मंदिर है जिसका नाम उस शिल्पकार के नाम पर रखा गया है जिसने इसे बनाया था।</nowiki>


title: रामप्पा मंदिर

text: मंदिर की मुख्य संरचना का निर्माण तो लाल बलुआ पत्थर से किया गया है, लेकिन बाहर के स्तंभों को लौह, मैग्नीशियम और सिलिका से समृद्ध काले बेसाल्ट के बड़े पत्थरों से बनाया गया है। मंदिर पर पौराणिक जानवरों और महिला नर्तकियों या संगीतकारों की आकृतियों को उकेरा गया है, और यह "काकतीय कला की उत्कृष्ट कृतियाँ हैं, जो अपनी महीन नक्काशी, कामुक मुद्राओं और लम्बे शरीर और सिर के लिए विख्यात हैं"।


title: रामप्पा मंदिर

text: मंदिर को 2019 में यूनेस्को की विश्व धरोहर स्थल की प्रस्तावित "अस्थायी सूची" में "द ग्लोरियस काकतीय मंदिर और गेटवे (गौरवशाली काकतीय मंदिर और प्रवेश द्वार)" के रूप में शामिल किया गया था। प्रस्ताव को 10 सितंबर 2020 को यूनेस्को के समक्ष प्रस्तुत किया गया। 25 जुलाई 2021 को, मंदिर को "काकतीय रुद्रेश्वर (रामप्पा) मंदिर, तेलंगाना" के रूप में विश्व विरासत स्थल के रूप में शामिल किया गया। यह मदिर भारत का 39वां विश्व धरोहर स्थल है


title: फलन

text: गणित में जब कोई राशि का मान किसी एक या एकाधिक राशियों के मान पर निर्भर करता है तो इस संकल्पना को व्यक्त करने के लिये फलन (function) शब्द का प्रयोग किया जाता है। उदाहरण के लिये किसी ऋण पर चक्रवृद्धि ब्याज की राशि मूलधन, समय एवं ब्याज की दर पर निर्भर करती है; इसलिये गणित की भाषा में कह सकते हैं कि चक्रवृद्धि ब्याज, मूलधन, ब्याज की दर तथा समय का फलन है।


title: फलन

text: फलन की संकल्पना (कांसेप्ट), गणित की सबसे मूल एवं महत्वपूर्ण संकल्पनाओं में से एक है। फलन की संकल्पना का विकास एकाएक नहीं हुआ बल्कि इसका विकास कोई दो सौ वर्षों में धीरे-धीरे हुआ और अब भी जारी है। दो राशियों का सम्बन्ध दिखाती एक सूची (टेबल), एक सूत्र (फार्मूला) तथा एल्गोरिद्म आदि फलन के कुछ उदाहरण हैं।


title: फलन

text: फलन की औपचारिक परिभाषा कार्तीय गुणन (Cartesian product) के आधार पर दी जाती है ताकि किसी प्रकार की अनिश्चितता या संदिग्धता न रहे।


title: फलन

text: दो समुच्चयों "X" तथा "Y" का कार्तीय गुणन सभी क्रमित युग्मों ("x", "y") का समुच्चय है, जहाँ "x" सदस्य है "X" का, एवं "y" सदस्य है "Y" का। "x" और "y" को 'क्रमित युग्म के अवयव' कहा जाता है। "X" और "Y" के कार्तीय गुणन को "X" × "Y" द्वारा निरूपित किया जाता है।


title: फलन

text: "X" से "Y" पर फलन "f" कार्तीय गुणनफल "X" × "Y" का उपसमुच्चय है, बशर्ते निम्नलिखित शर्तों का पालन होता है


title: फलन

text: दूसरे शब्दों में "X" के प्रत्येक अवयव "x" के लिये केवल एक अवयव "y" ऐसा है कि क्रमित युग्म ("x", "y") फलन "f" को पारिभाषित करने वाले उपसमुच्चय का सदस्य है।


title: सम्प्रदायवाद

text: सम्प्रदायवाद का अर्थ ‘‘दूसरे समुदाय के लोगो के प्रति धार्मिक भाषा अथवा सांस्कृतिक आधार पर असहिष्णुता की भावना रखना तथा धार्मिक सांस्कृतिक भिन्नता के आधार पर अपने समुदाय के लिए राजनीतिक अधिकार, अधिक सत्ता, प्रतिष्ठा की मांगे रखना और अपने हितो को राष्ट्रीय हितो से ऊपर रखना है।


title: मैथिली ठाकुर

text: मैथिली ठाकुर एक भारतीय गायिका हैं। वह मैथिली और भोजपुरी गाने गाती है जिसमें छठ गीत और कजरी शामिल हैं। वह अन्य राज्यों से कई तरह के बॉलीवुड कवर और अन्य पारंपरिक लोक संगीत भी गाती हैं।


title: मैथिली ठाकुर

text: मैथिली का जन्म 25 जुलाई 2000 को बिहार के मधुबनी जिले में स्थित बेनीपट्टी नामक एक छोटे से शहर में हुआ था। उनके पिता रमेश ठाकुर, जो खुद अपने क्षेत्र के लोकप्रिय संगीतकार थे, और माता भारती ठाकुर, एक गृहिणी। उसका नाम उसकी मां के नाम पर रखा गया था। उसके दो छोटे भाई हैं, जिनका नाम रिशव और अयाची है, जो उनकी बड़ी बहन की संगीत यात्रा का अनुसरण करते हैं, जो तबला बजाकर और गायन में उनका साथ देते हैं। उसने अपने पिता से संगीत सीखा। अपनी बेटी की क्षमता को महसूस करते हुए और अधिक अवसर प्राप्त करने के लिए, रमेश ठाकुर ने खुद को और अपने परिवार को द्वारकानियर नई दिल्ली में स्थित किया। मैथिली और उनके दो भाइयों की शिक्षा वहाँ के बाल भवन इंटरनेशनल स्कूल में हुई थी। यहां तक कि उनकी पढ़ाई के दौरान, तीन भाई-बहनों को उनके पिता ने हिंदुस्तानी शास्त्रीय संगीत, हारमोनियम और तबला (रिशव के मामले में) में प्रशिक्षित किया था।


title: मैथिली ठाकुर

text: मैथिली की संगीत यात्रा 2011 में शुरू हुई, जब वह ज़ी टीवी में प्रसारित होने वाले लिटिल चैंप्स नामक एक रियलिटी शो में दिखाई दी। हालाँकि वह पहले भी कई स्थानीय कार्यक्रमों में दिखाई दी थीं, लेकिन इस रियलिटी शो के माध्यम से उन्हें पहचान मिली। चार साल बाद, उन्होंने एक और रियलिटी शो, इंडियन आइडल जूनियर, सोनी टीवी में प्रसारित किया। लेकिन वह रियलिटी शो राइजिंग स्टार के माध्यम से एक राष्ट्रीय सनसनी बन गई, जिसमें वह रनर-अप के रूप में समाप्त हुई। शो के शुरुआती दौर से ही, मैथिली में अधिक लोकप्रियता थी, जिसने आसानी से चुनौतीपूर्ण गाने भी गाए थे।


title: मैथिली ठाकुर

text: 2017 में उनकी प्रसिद्धि बढ़ी जब उन्होंने राइजिंग स्टार के सीज़न 1 में भाग लिया। मैथिली शो की पहली फाइनलिस्ट थी, उन्होंने 'ओम नमः शिवाय' गाया, जिसने फाइनल में उनकी सीधे प्रवेश किया। वह दो वोटों से हारकर दूसरे स्थान पर रही। शो के बाद, उनकी इंटरनेट लोकप्रियता बढ़ गई। यू-ट्यूब और फेसबुक पर उनके वीडियो अब 70,000 से 7 मिलियन के बीच मिलते हैं।


title: मैथिली ठाकुर

text: वह अपने दो छोटे भाइयों ऋषभ और अयाची के साथ देखी जाती हैं। ऋषभ तबले पर हैं और अयाची एक गायक हैं। 2019 में मैथिली और उनके दो भाइयों को चुनाव आयोग द्वारा मधुबनी का ब्रांड एंबेसडर बनाया गया। उन्होंने 2015 में एक भारतीय संगीत शो "आई जीनियस यंग सिंगिंग स्टार" जीता और उन्होंने एक एल्बम हां रब्बा (यूनिवर्सल म्यूजिक) भी लॉन्च किया। उनके फेसबुक चैनल के 9 मिलियन से अधिक फॉलोअर और यूट्यूब पे 2.5मिलियन से अधिक सक्रिबेर हैं और इंस्टाग्राम पर उनके 2मिलियन से अधिक अनुयायी हैं।


title: एगमार्क

text: केन्द्रीय कृषि व किसान कल्याण मंत्रालय ने कृषि उत्पादों के एगमार्क गुणवत्ता प्रमाणीकरण के लिए आवेदनों के प्रसंस्करण के लिए ऑनलाइन सॉफ्टवेर लांच किया है। इसे कृषि मंत्री राधामोहन सिंह द्वारा लांच किया गया।


title: एगमार्क

text: एगमार्क (AGMARK) एक प्रमाणचिह्न है जो भारत में कृषि/खाद्य उत्पादों पदार्थों पर लगाया जाता है। जिन उत्पादों पर एगमार्क लगा हो, उनके बारे में आशा की जाती है कि वे उत्पाद कुछ निर्धारित मानकों पर खरे उतरते हैं। ये मानक भारत सरकार के विपणन तथा निरीक्षण निदेशालय द्वारा अनुमोदित होते हैं। एगमार्क का उपयोग कृषि उत्पाद अधिनियम १९३७ द्वारा लागू होता है जो १९८६ में संशोधित की गयी थी।


title: एगमार्क

text: वर्तमान एगमार्क मानक में २०५ विभिन्न जिन्सों के गुणवत्ता के दिशानिर्देश दिए गये हैं जिनमें दालें, अन्न, आवश्यक खाद्य तेल, फल, सब्जियाँ तथा अर्ध-प्रसंस्कृत उत्पाद (जैसे वर्मीसेली) आदि हैं।


title: एगमार्क

text: एगमार्क शुद्ध रूप से खाद्य पदार्थों से जुड़ा हुआ प्रमाण चिन्ह है जो खाद्य वस्तुओं की शुद्धता को सुनिश्चित करता है। विश्व व्यापार संगठन द्वारा तय किए गए मानकों को ध्यान में रखते हुए, भारत सरकार के खाद्य मंत्रालय द्वारा यह चिन्ह दिया जाता है। इस मार्क के मिल जाने से विक्रेता को अपने उत्पाद की शुद्धता को प्रमाणित करने के लिए मेहनत नहीं करनी पड़ती। क्रेता इस मार्क को देखकर ही उत्पाद की गुणवत्ता और शुद्धता पर विश्वास कर सकता है।


title: एगमार्क

text: विपणन तथा निरीक्षण निदेशालय, कृषि उत्‍पाद (श्रेणीकरण तथा मार्किंग) अधिनियम, 1937 जिसे 1986 में संशोधित किया गया, के अंतर्गत कृषि तथा उससे संबंधित उत्‍पाद के प्रोत्‍साहन, मानकीकरण तथा श्रेणीकरण में लगा हुआ है। यह एगमार्क मानकों के नाम से सुविख्‍यात है। भारतीय खाद्य निगम, खाद्य मिलावट रोकथाम के मानकों के अनुसार गुणवत्ता आवश्‍वासन प्रदान करने तथा खाद्यान की गुणवत्ता हो कारगर ढंग से मोनिटर करने के लिए पूरे देश में परीक्षण प्रायोगशालाओं का इस्‍तेमाल करता है।


title: एगमार्क

text: जो पार्टियां अपने जिंसों का श्रेणीकरण एगमार्क के अंतर्गत कराना चाहिती हैं उन्‍हें पहले प्राधिकरण पत्र प्राप्‍त करना होगा। इस प्रयोजन के लिए उनके पास जिंसों को प्रोसेस करने तथा गुणवत्ता एवं सुरक्षा कारकों के निर्धारण के लिए अनुमोदित प्रयोगशाला तक पहुंच बनाने के लिए पर्याप्‍त अवसंरचना होनी चाहिए। इच्‍छुक पार्टियों को विहित दस्‍तावेजों के साथ विहित प्रपत्र में निदेशालय के निकटतम कार्यालय को आवेदन करना पड़ता है। पार्टियों को अवसंरचना, प्रसंस्‍करण सुविधाओं, प्रयोगशाला के ब्‍यौरे तथा अधिप्रमाणन प्रमाणपत्र प्राप्‍त करने


title: भारतीय प्रतिस्पर्धा आयोग

text: भारतीय प्रतिस्पर्धा आयोग (अंग्रेजी नाम- competition Commission of India / CCI) भारत की एक विनियामक संस्था है। इसका उद्देश्य स्वच्छ प्रतिस्पर्धा को बढावा देना है ताकि बाजार उपभोक्ताओं के हित का साधन बनाया जा सके। २१ जून २0१२ को अपने एक महत्वपूर्ण निर्णय में भारतीय प्रतिस्पर्धा आयोग ने 11 सीमेंट कंपनियों को व्यापार संघ बनाकर कीमत का निर्धारण करने का दोषी ठहराते हुए ६000 करोड़ रुपए का जुर्माना लगाया।


title: भारतीय प्रतिस्पर्धा आयोग

text: बाजार में निष्पक्ष प्रतिस्पर्धा उपभोक्ताओं को प्रतिस्पर्धी कीमतों पर वस्तुओं और सेवाओं की विस्तृत श्रृंखला तक सुगम पहुंच को सुनिश्चित करती है। व्यावसायिक उद्यम अपने हितों की रक्षा के लिए विभिन्न प्रकार की रणनीतियों और युक्तियों को अपनाते हैं। वे अधिक शक्ति और प्रभाव प्राप्त करने के लिए एक साथ मिल जाते हैं जो उपभोक्ताओं के हितों के लिए हानिकारक हो सकता है और कई बार उनके द्वारा गलत प्रकार से मूल्य निर्धारण, कीमत बढ़ाने के लिए जानबूझकर उत्पाद आगत में कटौती, प्रवेश के लिए अवरोध का निर्माण, बाजारों का आवंटन, बिक्री में गठजोड़, अधिक मूल्य निर्धारण और भेदभावपूर्ण मूल्य निर्धारण जैसी पद्धतियां अपनाई जाती हैं जिसका विभिन्न हित समूहों के समाजिक और आर्थिक कल्याण पर प्रतिकूल प्रभाव पड़ता है। इसलिए न केवल एकाधिकार अथवा व्यापारिक संयोजनों के गठन को रोकना आवश्यक है बल्कि एक निष्पक्ष और स्वस्थ प्रतिस्पर्धा को बढ़ावा देना भी आवश्यक है ताकि उपभोक्ताओं को अपनी खरीद का बेहतर मोल प्राप्त हो सके।


title: भारतीय प्रतिस्पर्धा आयोग

text: एक अध्यक्ष और 6 सदस्यों के साथ भारतीय प्रतिस्पर्धा आयोग पूरी तरह से कार्यात्मक है। प्रतिस्पर्धा आयोग चार प्रमुख बिंदुओं पर ध्यान केन्द्रित करता है-


title: भारतीय प्रतिस्पर्धा आयोग

text: प्रतिस्पर्धा की जांच के लिए अधिनियम व्यवहारजन्य दृष्टिकोण पर बल देता है। यह एमआरटीपी अधिनियम के दृष्टिकोण से अलग है जिसमें संरचनात्मक दृष्टिकोण को अपनाया गया था।


title: भारतीय प्रतिस्पर्धा आयोग

text: भारत के आर्थिक विकास को ध्यान में रखते हुए प्रतिस्पर्धा अधिनियम में प्रतिस्पर्धा आयोग की स्थापना का प्रावधान है ताकि निम्नलिखित उद्देश्यों को प्राप्त किया जा सके-


title: भारतीय प्रतिस्पर्धा आयोग

text: केन्द्र सरकार अथवा कोई राज्य सरकार अथवा किसी भी कानून के तहत गठित प्राधिकरण जांच के लिए संदर्भ दे सकता है। आयोग के द्वारा स्वंय अपनी जानकारी अथवा ज्ञान के आधार पर जांच शुरु की जा सकती है। प्रतिस्पर्धा विरोधी समझौते और प्रमुख स्थितियों के दुरुपयोग के मामलों में आयोग निम्नलिखित आदेश पारित कर सकता है-


title: दस्तावेज़

text: दस्तावेज़ या प्रलेख या डॉक्यूमेंट () ऐसी वस्तु को कहते हैं जिसमें काग़ज़, कम्प्यूटर फ़ाइल या किसी अन्य माध्यम पर किसी मानव या मानवों द्वारा बनाए गए चिह्नों, शब्दों, विचारों, चित्रों या अन्य अर्थपूर्ण जानकारी को दर्ज किया गया हो। कानूनी व्यवस्था में किसी समझौते, सम्पति-अधिकार, घोषणा या अन्य महत्वपूर्ण बात का प्रमाण देने के लिए दस्तावेज़ों का विशेष प्रयोग होता है।


title: गोपालगंज

text: गोपालगंज सारन प्रमंडल अंतर्गत एक शहर एवं जिला है। गंडक नदी के पश्चिमी तट पर बसा यह भोजपुरी भाषी जिला ईंख उत्पादन के लिए जाना जाता है। मध्यकाल में चेरों राजाओं तथा अंग्रेजों के समय यह हथुवा राज का केंद्र रहा है। राष्ट्रीय जनता दल के प्रमुख, बिहार के पूर्व मुख्य मंत्री एवं भूतपूर्व रेल मंत्री लालू प्रसाद का गृह जिला है। थावे दुर्गा मंदिर , नेचुआ जलालपुर दुर्गा मंदिर, रामबृक्ष धाम,बुद्ध मंदिर, बेलवनवा हनुमान मंदिर,दिधवादुबौली सिंहासनी मंदिर प्रमुख दर्शनीय स्थल है। गोपालगंज उत्तर बिहार का अंतिम जिला है जो उत्तर प्रदेश के सीमा के समीप है। गोपालगंज मेंं 14 प्रखण्ड एव 234 पंचायत है ।


title: गोपालगंज

text: वैदिक स्रोतों के मुताबिक आर्यों की विदेह शाखा ने अग्नि के संरक्षण में सरस्वती तट से पूरब में सदानीरा (गंडक) की ओर प्रस्थान किया। अग्नि ने उन्हे गंडक के पास अपने राज्य की स्थापना के लिए कहा जो विदेह कहलाया। आर्यों की एक शाखा सारन में बस गया। महाजनपद काल में यह प्रदेश कोशल गणराज्य का अंग बना। इसके पश्चात यह शक्तिशाली मगध के मौर्य, कण्व और गुप्त शासकों के महान साम्राज्य का हिस्सा रहा। सारन में मिले साक्ष्य यह साबित करते हैं कि लगभग ३००० ईसा पूर्व में भी इस हिस्से में आबादी कायम थी। संभव है कि आर्यों के यहाँ आनेपर सत्ता संघर्ष हुआ हो। १३ वीं सदी में मुसलमान शासक ने इस क्षेत्र पर अपना कब्जा किया लेकिन इसके पूर्व चेरों साम्राज्य के राजा काफी समय यहाँ अपनी सत्ता तक कायम रखने में सक्षम रहे। शोरे के व्यापार के चलते सबसे पहले डचों का यहाँ आगमन हुआ लेकिन बक्सर युद्ध के बाद १७६५ में अंग्रेजों ने यहाँ अपना आधिपत्य कायम कर लिया। स्वतंत्रता आन्दोलन के दौरान गोपालगंज की भूमि आजादी की माँग के नारों के बीच उथल-पुथल भरा रहा। २ अक्टुबर १९७२ को यह सारन से अलग स्वतंत्र जिला बना।


title: गोपालगंज

text: गोपालगंज जिले का विस्तार २५ १२" से २६३९" उत्तरी अक्षांश तथा ८३५४" से ८४५५" पूर्वी देशांतर के बीच है। गोपालगंज जिला के उत्तर में पूर्वी एवं पश्चिमी चंपारन, दक्षिण में सिवान एवं छपरा, पूर्व में मुजफ्फरपुर एवं पूर्वी चंपारन तथा पश्चिम में उत्तर प्रदेश का कुशीनगर जिला है। कुल क्षेत्रफल २०३३ वर्ग किलोमीटर है जहाँ लगभग २२ लाख लोग रहते हैं। गोपालगंज, बरौली, सिधवलिया, मीरगंज, भोरे , कटेया, सासामुसा एवं विजयपुर यहाँ का मुख्य शहरी अधिवास है।


title: गोपालगंज

text: गोपालगंज जिला एक समतल एवं उपजाऊ भूक्षेत्र है। गंडक नहर एवं इससे निकलने वाली वितरिकाएँ सिंचाई का मुख्य स्रोत है। चावल, गेहूँ, ईंख तथा मूंगफली जिले की प्रमुख फसलें हैं। चावल एवं रोटी ही लोगों का मुख्य भोजन है। गोपालगंज में कृषि आधरित उद्योग विकसित हुए हैं जिसमे चीनी मिल तथा दाल मिल के अलावे कुटीर उद्योग प्रमुख है। वर्तमान में ५ बड़े तथा ३० लघु उद्योग इकाईयाँ कार्यरत हैं। गोपालगंज, सिधवलिया, सासामुसा एवं हथुवा प्रमुख औद्योगिक केंद्र है।


title: गोपालगंज

text: गोपालगंज जिले से वर्तमान में तीन राष्ट्रीय राजमार्ग तथा दो राजकीय राजमार्ग गुजरती हैं। राष्ट्रीय राजमार्ग 85 छपरा से सिवान होते हुए गोपालगंज जाती है। लखनऊ से शुरू होनेवाली राष्ट्रीय राजमार्ग 28 जिले से गुजरते हुए मुजफ्फरपुर और बरौनी जाती है। राजकीय राजमार्ग संख्या ४५, ४७, ५३ तथा ९० की कुल लंबाई ५२ किलोमीटर है। सार्वजनिक यातायात मुख्यतः निजी बसों, ऑटोरिक्शा और निजी वाहनों पर आश्रित है।


title: गोपालगंज

text: दिल्ली-गुवाहाटी रेलमार्ग से हटकर छपरा से कप्तानगंज के लिए जानेवाली रेललाईन पर गोपालगंज एक महत्वपूर्ण जंक्शन है। यह पूर्व मध्य रेलवे के सोनपुर मंडल में पड़ता है। जिले में थावे एक महत्वपूर्ण रेल जंक्शन है। थावे से सिवान के बीच बड़ी लाईन मौजूद है जो गोरखपुर जाती है। हथुआ से फुलवरिया एक नई रेल लाइन की शुरुआत हुई है। यहाँ से सिवान, छपरा, भटनी, वाराणसी (बनारस), गोरखपुर तक की रेलवे सेवा है।;वायु मार्ग:


title: गोपालगंज

text: गोपालगंज में 8 राष्ट्रीयकृत तथा २ सहकारी बैक है। भारतीय स्टेट बैंक तथा केनरा बैंक, पंजाब नैशनल बैंक एटीएम,द गोपालगंज सेन्ट्रल कोऑपरेटिव बैंक,एचडीएफसी बैंक,तथा युको बैंक के एटीएम है।


title: सत्य साईं बाबा

text: सत्य साईं बाबा () (जन्म: 23 नवम्बर 1926 ; मृत्यु: 24 अप्रैल 2011), पिछले लगभग 60 वर्षों से भारत के कुछ अत्याधिक प्रभावशाली अध्यात्मिक गुरुओं में से एक थे। सत्य साईं बाबा का बचपन का नाम सत्यनारायण राजू था। सत्य साईं का जन्म आन्ध्र प्रदेश के पुट्टपर्थी गांव में 23 नवम्बर 1926 को हुआ था। सिर्फ भारत ही नहीं अपितु पूरे विश्व में उनके असंख्य अनुयायी हैं। 24 अप्रैल 2011 को एक लंबी बीमारी के बाद बाबा ने चिरसमाधि ले ली। बाबा को प्रसिद्ध आध्यात्मिक गुरु शिरडी के साईं बाबा का अवतार माना जाता है।


title: सत्य साईं बाबा

text: आंध्र प्रदेश के अनंतपुर जिले में पुट्टपर्थी गांव में एक सामान्य परिवार में 23 नवम्बर 1926 को जन्मे सत्यनारायण राजू ने 20 अक्टूबर 1940 को 14 साल की उम्र में खुद को शिरडी वाले साईं बाबा का अवतार कहा। जब भी वह शिरडी साईं बाबा की बात करते थे तो उन्हें ‘अपना पूर्व शरीर’ कहते थे।


title: सत्य साईं बाबा

text: सत्यनारायण राजू ने शिरडी के साईं बाबा के पुनर्जन्म की धारणा के साथ ही सत्य साईं बाबा के रूप में पूरी दुनिया में ख्याति अर्जित की। सत्य साईं बाबा अपने चमत्कारों के लिए भी प्रसिद्ध रहे और वे हवा में से अनेक चीजें प्रकट कर देते थे और इसके चलते उनके आलोचक उनके खिलाफ प्रचार करते रहे।


title: सत्य साईं बाबा

text: प्रारंभिक जीवन में सत्यनारायण राजू को ‘असामान्य प्रतिभा’ वाले परोपकारी बालक की संज्ञा दी गयी। नाटक, संगीत, नृत्य और लेखन प्रतिभा वाले इस बालक ने अनेक कविताएं और नाटक लिखे। गायक के रूप में भी उनकी पहचान बनी और उनके भजनों की अनेक सीडी आईं।


title: सत्य साईं बाबा

text: सत्य साईं बाबा के अनुयायियों ने 1944 में पुट्टपर्थी में एक छोटा मंदिर बनवाया और 1950 में एक विशाल आश्रम बनाया गया जो ‘प्रशांति निलयम’ के तौर पर उनका स्थाई केंद्र बन गया।


title: सत्य साईं बाबा

text: आंध्र प्रदेश में 20 वी सदी के वक्त बहोत बुरा अकाल पड़ा था तब भगवान श्री सत्यसाई बाबाजी ने लगभग 750 गांवो के लिए पानी की व्यवस्था की थी।


title: सत्य साईं बाबा

text: आम आदमी से लेकर राष्ट्रपति तक उनके भक्तों में शामिल रहे हैं, लेकिन पुट्टपर्थी के सत्य साईं बाबा के आध्यात्मिक प्रभाव के साथ ही उनसे विवाद भी जुड़े रहे हैं। भारत में अनेक आध्यात्मिक संत हुए और हैं, लेकिन माना जाता है कि सत्य साईं बाबा के नाम और प्रसिद्धि की बराबरी शायद ही कोई कर सके।


title: सत्य साईं बाबा

text: सत्य साईं बाबा का असर पूरी दुनिया में फैला हुआ है और भारत के अलावा विदेशों में भी उनके लाखों भक्त हैं। बाबा के नामचीन भक्तों में प्रधानमंत्री, केंद्रीय मंत्री, राज्यपाल, मुख्यमंत्री समेत आला दर्जे के नेता, फिल्मी सितारे, उद्योगपति और खिलाड़ी शामिल रहे हैं।


title: सत्य साईं बाबा

text: आंध्र प्रदेश का छोटा-सा गाँव पुट्टपर्थी अंतरराष्ट्रीय नक्शे पर छा गया और इसकी वजह है कि बाबा के आध्यात्मिक स्थल प्रशांति निलयम में दिन-रात विदेशी भक्त आते जाते रहे हैं। इस कस्बे में एक विशेष हवाई अड्डे पर दुनिया के अनेक हिस्सों से बाबा के भक्तों के चार्टर्ड विमान उतरते रहे हैं।


title: सत्य साईं बाबा

text: सत्य साईं बाबा के आश्रम में कथित स्कैंडलों की भी खबरें सामने आईं। उनके खिलाफ यौन व्यवहार संबंधी सवाल भी खड़े होते रहे, लेकिन उन्होंने व उनके भक्तों ने इसे उनके विरोधियों की साजिश कहकर खारिज किया।


title: सत्य साईं बाबा

text: बाबा ने आध्यात्मिक उपदेशों के साथ ही सामाजिक क्षेत्र में भी अनेक सेवा कार्य किये। जिनकी शुरुआत पुट्टपर्थी में एक छोटे से अस्पताल के निर्माण के साथ हुई, जो अब 220 बिस्तर वाले सुपर स्पेशलिटी सत्य साई इंस्टीट्यूट ऑफ हायर मेडिकल साइंसेस का रूप ले चुका है।


title: सत्य साईं बाबा

text: इसके अलावा बंगलूरु के बाहरी इलाके में 333 बिस्तर वाला एक और सुपर स्पेशलिटी अस्पताल एस.एस.आई.एच.एम.एस. खोला गया। यहाँ बाबा का ग्रीष्मकालीन केंद्र वृंदावन है। सत्य साई सेंट्रल ट्रस्ट इन सभी सामाजिक सेवा गतिविधियों को देखता है और पुट्टपर्थी में सत्य साई विश्वविद्यालय भी संचालित करता है। इसके अलावा यह ट्रस्ट अलग अलग प्रदेशों में अनेक स्कूलों और डिस्पेंसरियों का भी संचालन करता है। सत्य साई सेंट्रल ट्रस्ट ने आंध्र प्रदेश, तमिलनाडु और महाराष्ट्र में बड़ी जल आपूर्ति परियोजनाओं पर भी काम किया है। सत्य साईं सेवा संगठन के स्वयंसेवक आंध्र प्रदेश ही नहीं बल्कि देश के अन्य हिस्सों में प्राकृतिक आपदाओं के वक्त राहत व पुनर्वास कार्यों में भी आगे से आगे सेवाकार्य करते देखे जा सकते हैं।


title: सत्य साईं बाबा

text: सत्य साईं बाबा ने भारत में तीन मंदिर भी स्थापित किये, जिनमें मुंबई में धर्मक्षेत्र, हैदराबाद में शिवम और चेन्नई में सुंदरम है। इनके अलावा दुनियाभर के 114 देशों में सत्य साई केंद्र स्थित हैं।


title: सत्य साईं बाबा

text: सत्य साईं बाबा ने 1957 में उत्तर भारत के मंदिरों का भ्रमण किया और अपनी एक मात्र विदेश यात्रा पर 1968 में युगांडा गये। सत्य साईं बाबा ने 1963 में चार बार गंभीर हृदयाघात का सामना किया था। वर्ष 2005 से ही बाबा व्हीलचेयर पर थे और खराब स्वास्थ्य के कारण बहुत कम ही सार्वजनिक कार्यक्रमों में आते थे। वर्ष 2006 में बाबा को कूल्हे में फ्रेक्चर हो गया जब लोहे के स्टूल पर खड़े एक विद्यार्थी के फिसलने से वह और स्टूल दोनों ही बाबा पर गिर गये। वह अपने भक्तों को कार से या पोर्ट चेयर से दर्शन देते थे।


title: सत्य साईं बाबा

text: सत्‍य साईं बाबा का निधन रविवार सुबह 7 बजकर 40 मिनट पर हुआ। पिछले एक माह से अस्‍पताल में भर्ती थे। सुबह के वक्‍त ही उनके परिजन उनके दर्शन के लिए अस्‍पताल पहुँचे। पहले स्‍थानीय टीवी चैनलों ने खबर दी कि सत्‍य साईं का निधन हो चुका है। इसके थोड़ी देर बाद उनके निधन की आधिकारिक पुष्टि कर दी गई।


title: बच्चन पांडे

text: "बच्चन पांडे" 22 जनवरी 2021 को रिलीज़ होने वाली है। बच्चन पांडे होली पर रिलीज हुई. अक्षय कुमार की इस फिल्म को लोगों का मिला जुला रिस्पॉन्स मिला, पहले दिन फिल्म ने 13cr की कमाई करी जिसने बच्चन पांडे को पैनडेमिक की दूसरी सबसे बड़ी ओपनर फिल्म बना दिया | हालाँकि इसके बाद फिल्म 5 दिन में बॉक्स ऑफिस पर 'हाफ सेंचुरी' तक नहीं मार पाई, फिल्म केवल 47 करोड़ ही कमा पाई: जिसमे पहले दिन इस फिल्म ने 13.25 करोड़, दूसरे दिन 12 करोड़, तीसरे दिन भी 12 करोड़ और चौथे दिन फ‍िल्म ने मात्र 4 करोड़ रुपये का कलेक्शन किया है. पांचवे दिन इसने 5.8 करोड़ की कमाई की |


title: बच्चन पांडे

text: "बच्चन पांडे" पहले 25 दिसंबर 2020 को रिलीज होने वाले थे, लेकिन आमिर खान के प्रोजेक्ट "लाल सिंह चड्ढा" (2020) के साथ रिलीज के टकराव से बचने के लिए इसे 18 March 2022, में बदल दिया गया।


title: गोखुर झील

text: परिभाषा- मैदानी क्षेत्रों मे नदी की धारा दाएं बाए बल खाती हुई प्रवाहित होती है और विसर्प का निर्माण करती है, ये विसर्प S आकार के होते हैं, जब नदी अपने विसर्प को त्याग कर सीधा रास्ता पकड़ लेती है तब नदी का अपशिष्ट भाग गोखुर झील कहलाता है।


title: गोखुर झील

text: गोखुर झील या छाड़न झील अथवा चापाकार झील (अंग्रेजी: Oxbow lake) एक प्रमुख प्रवाही जल (नदी) अप्रदनात्मक कृत हैं जो नदी की प्रौढावस्था के बाद उसके विसर्पों के अर्धचंद्राकार हिस्सों के मूल धारा से कट जाने और उनमें जल इकठ्ठा हो जाने से होता है।


title: गोखुर झील

text: नदिया गोखुर झीलों का निर्माण मंद ढाल वाले मैदानों पर करती है। गोखुर झीलों का सतही क्षेत्रफल अधिक तथा गहराई कम होता है।


title: गोखुर झील

text: प्रत्येक विसर्ग दो तरह की भुजाये होती है उत्तल भुजा , अवतल भुजा उत्तल भुजा पर वेग कम होता है जबकि अवतल भुजा पर वेग अधिक होता है।


title: मूत्र परीक्षण पट्टी

text: मूत्र परीक्षण पट्टी (urine test strip या dipstick test) किसी रोगी के मूत्र की जाँच का एक मूलभूत नैदानिक औजार है। इस पट्टी में लगभग १० रासायनिक पट्टियाँ (अभिकर्मक) होतीं हैं। जब इस पट्टी के मूत्र में डुबोया जाता है तो ये पट्टे मूत्र में विद्यमान विभिन्न रसायनों से अभिक्रिया करते हैं और अपना रंग बदल देते हैं। यह परीक्षण १ या २ मिनट में भी पूरा हो जाता है (कुछ परीक्षणों के लिए इससे अधिक समय तक पट्टी को मूत्र में डुबाये रखना पड़ता है।) इस औजार की सरलता और कम समय में परिणाम मिलने के कारण अनेकों रोगों की जाँच के पहले चरण के रूप में इसी विधि का प्रयोग किया जाता है। मूत्र परीक्षण पट्टिका के द्वारा मूत्र में निम्नलिखित पदार्थों की उपस्थिति का पता लगाया जा सकता है- प्रोटीन, ग्लूकोज, कीटोन, हीमोग्लोबिन, बिलिरुबिन (bilirubin), यूरोबिलिनोजेन (urobilinogen), एसीटोन, नाइट्राइट, तथा श्वेतकोशिका। इसके अलावा इससे मूत्र का pH एवं विशिष्ट घनत्व का भी ज्ञान हो जाता है।


title: हेगेल का दर्शन

text: सुप्रसिद्ध दार्शनिक जार्ज विलहेम फ्रेड्रिक हेगेल (1770-1831) कई वर्ष तक बर्लिन विश्वविद्यालय में प्राध्यापक रहे और उनका देहावसान भी उसी नगर में हुआ। उसके लिखे हुए आठ ग्रंथ हैं, जिनमें प्रपंचशास्त्र (Phenomelogie des Geistes), न्याय के सिद्धांत (Wissenschaft der Logic) एवं दार्शनिक सिद्धांतों क विश्वकोश (Encyclopedie der phiosophischen Wissenschaften), ये तीन ग्रंथ विशेषतया उल्लेखनीय हैं। हेगेल के दार्शनिक विचार जर्मन-देश के ही इमानुएल कांट, फिक्टे और शैलिंग नामक दार्शनिकों के विचारों से विशेष रूप से प्रभावित कहे जा सकते हैं, हालाँकि हेगेल के और उनके विचारों में महत्वपूर्ण अंतर भी है।


title: हेगेल का दर्शन

text: हेगेल का दर्शन निरपेक्ष प्रत्ययवाद या चिद्वाद (Absolute Idealism) अथवा वस्तुगत चैतन्यवाद (Objective Idealism) कहलाता है; क्योंकि उनके मत में आत्मा-अनात्मा, द्रष्टा-दृश्य, एवं प्रकृति-पुरुष सभी पदार्थ एक ही निरपेक्ष ज्ञानस्वरूप परम तत्व या सत् की विभिन्न अभिव्यक्तियाँ हैं। उनके अनुसार विश्व न तो अचेतन प्रकृति या पुद्गलों का परिणाम है और न किसी परिच्छिन्न व्यक्ति के मन का ही खेल। जड़-चेतन-गुण-दोष-मय समस्त संसार में एक ही असीम, अनादि एवं अनंत चेतन तत्व, जिसे हम परब्रह्म कह सकते हैं, ओतप्रोत है। उससे पृथक् किसी भी पदार्थ की सत्ता नहीं। वह निरपेक्ष चिद् या परब्रह्म ही अपने आपकी अपनी ही स्वाभाविक क्रिया से विविध वस्तुओं या नैसर्गिक घटनाओं के रूप में सतत प्रकट करता रहता है। उसे अपने से पृथक् किसी अन्य साधन या सामग्री की आवश्यकता नहीं। हेगेल के अनुसार पुद्गलात्मक विश्व और हमारे तन, परस्पर भिन्न होने पर भी, एक ही निरपेक्ष सक्रिय परब्रह्म की अभिव्यक्तियाँ होने के नाते एक दूसरे से घनिष्ठतापूर्वक संबंधित एवं अवियोज्य हैं। हेगेल के विचार में संसार का सारा ही विकसात्मक क्रियाकलाप सक्रिय ब्रह्म का ही क्रियाकलाप है। क्या जड़ क्या चेतन, सभी पदार्थ और प्राणी उसी एक निरपेक्ष विद्रूप सत् के सीमित या परिच्छिन्न व्यक्त रूप हैं। जड़ीभूत प्रकृति, प्राणयुक्त वनस्पतिजगत्, चेतन पशुपक्षी तथा स्वचेतन मनुष्यों के रूप में वही एक परब्रह्म अपने आपको क्रमश: अभिव्यक्त करता है और उसकी अबतक की अभिव्यक्तियों में आत्मसंवित्तियुक्त मानव ही सर्वोच्च अभिव्यक्ति है, जिसके दार्शनिक, धार्मिक तथा कलात्मक उत्तरोत्तर उत्कर्ष के द्वारा ब्रह्म के ही निजी प्रयोजन की पूर्ति होती है। दूसरे शब्दों में, ब्रह्म अपने आपको विश्व के विविध पदार्थों के रूप में प्रकट करके ही अपना विकास करता है।


title: हेगेल का दर्शन

text: इस प्रकार, हेगेल का निरपेक्ष ब्रह्म एक सक्रिय मूर्त सार्वभौम (Concrete universal) या गत्यात्मक (Dynamic) एवं ठोस सार्वभौत तत्व है, अमूर्त सार्वभौम (Abstract universal) नहीं। वह शंकराचार्य के ब्रह्म के सदृश न तो शांत या कूटस्थ (Static) है और न भेदशून्य। हेगेल ने शैलिंग के भेदशून्य (Differenceless) ब्रह्म को एक ऐसी अंधकारपूर्ण रात्रि के समान बताकर, जिसमें विविध रंगों की सभी गौएँ काली दिखाई पड़ती हैं, सभी भेदशून्य ब्रह्मवादियों की कटाक्षपूर्ण आलोचना की है। शैलिंग चराचरात्मक समस्त विश्व की आविर्भूति ब्रह्म से स्वीकार करते हुए भी उसे सब प्रकार के भेदों से रहित तथा प्रपंच के परे मानते थे। परंतु भेदशून्य अगत्यात्मक, तत्व से भेदपूर्ण तथा गत्यात्मक सृष्टि के उदय या विकास को स्वीकार करना हेगेल को युक्तियुक्त नहीं प्रतीत हुआ। उन्होंने ब्रह्म को विश्वातीत नहीं माना। हेगेल का ब्रह्म किसी हद तक श्रीरामानुजाचार्य के ईश्वर से मिलता जुलता है। वे, श्रीरामानुजाचार्य की तरह, ब्रह्म के सजातीय विजातीय भेद तो नहीं मानते, परंतु उसमें स्वगतभेद अवश्य स्वीकार करते हैं। उन्होंने उसे भेदात्मक अभेद (Identity-in difference) या अनेकतागत एकता (unity-in-diversity) के रूप में स्वीकार किया है, शुद्ध अभेद या कोरी एकता के रूप में नहीं। इसी प्रकार, श्रीरामानुजचार्य का सिद्धांत भी विशिष्टाद्वैत है, शुद्धाद्वैत या अद्वैत नहीं। हेगेल छांदोग्योपनिषद् के "सर्व खल्विदं ब्रह्म" (3.14.1), ऋग्वेद के "पुरुष एवेदं सर्वम्" तथा श्रीमद्भगवद्गीता के "सर्वत: परिणपावं" (13.13) आदि सिद्धांत के अनुमोदक तो अवश्यमेव कहे जा सकते हैं। परंतु मांडूक्योपनिषद् के "अमात्रश्चतुर्थो व्यवहार्य: प्रपंचोपशमा..." (12) सिद्धांत के माननेवाले नहीं।


title: हेगेल का दर्शन

text: हेगेल ने क्रियात्मक एवं गतिशील विश्व के विभिन्न रूपों में होनेवाली ब्रह्म की आत्माभिव्यक्ति को एक विशेष यौक्तिक या बौद्धिक नियम के अनुसार घटित होनेवाली माना है। उनका कहना था कि सत्य यौक्तिक है और यौक्तिक सत्य है। दूसरे शब्द में, उनके अनुसार बौद्धिक विचार का नियम और संसार के विकास का नियम एक ही है और उन्होंने यह नियम विरोध या विरोध का नियम (Law of Contradiction) बतलाया है। इसके अनुसार जड़ात्मक जगत एवं वैयक्तिक मन (mind) दोनों ही के रूप में निरपेक्ष ब्रह्म के विकास का हेतु उस तत्व का आंतरिक विरोध (opposition) या व्याघात (Contradiction) ही है। हेगेल के अनुसार दो विरोधी या परस्पर व्याघातक विचारों या पदार्थों का समन्वय एक तीसरे विचार या पदार्थ में हुआ करता है। उदाहरणार्थ, हमारे मन में सर्वप्रथम "सत्" (being) का विचार उदय होता है, या यों कहिए कि संसार के समस्त पदार्थों की आदि अवस्था "सत्" ही है। परंतु "केवल सत्" या "सन्मात्र" वस्तुत: असत् सदृश है। अत: सत् के अंतस्थल में ही असत् या अभाव (non-being) सन्निहित है। और सत् असत् की यह विप्रतिपत्ति ही सत् के भावी विकास का मूल हेतु बन जाती है। चूँकि विप्रतिपत्ति या विरोध यौक्तिक विचार को सह्य नहीं, अत: यह स्वभाव से ही उसके निराकरण की ओर अग्रसर हो जाता है तथा सत् और असत् नामक विरोधी प्रत्ययों के समन्वय का निष्पादन "भव" (becoming) नामक प्रत्यय में कर देता है। हेगेल प्रारंभिक प्रत्यय को पक्ष या निघान (Thesis), उसके विरोधी प्रत्यय को प्रतिपक्ष या प्रतिधान (Antithesis) तथा उनके मिलानेवाले प्रत्यय को समन्वय या समाधान (Synthesis) कहते हैं और उनकी यह पक्ष से समन्वयोन्मुखी पूरी प्रक्रिया विरोध समन्वय न्याय या द्वंद-समन्वय विधि (Dialetical method) अथवा त्रिकवाव (Dialecticism) नाम से जानी जाती है। उपर्युक्त उदाहरण में "सत्" पक्ष, "असत्" प्रतिपक्ष तथा "भव" समन्वय है। इस प्रकार हेगेल के विरोध-समन्वय-न्याय में पक्ष, प्रतिपक्ष, एवं समन्वय तीनों ही का समाहर होता है। इसे कुछ और अधिक स्पष्ट रूप से समझने के लिए हम अपने बाह्य ज्ञान को लें और देखें कि उसमें यह नियम किस प्रकार लागू होता है। हेगेल के कथनानुसार, किसी को भी बाह्य ज्ञान तभी होता है जब पहले ज्ञेय पदार्थ का विषय द्वारा ज्ञाता या विषयी का विरोध होता है (अर्थात् वह विषय उस तथाकथित विषयी को उसके बाहर निकालता है) और तत्पश्चात् वह विषयी उस विषय से विशिष्ट होकर अपने आपमें समाविष्ट होता है। यहाँ "विषयी" पक्ष तथा "विषय" प्रतिपक्ष है और उनका समन्वय विषयी द्वारा प्राप्त विषय संबंधी ज्ञान से होता है।


title: हेगेल का दर्शन

text: वस्तुत: हेगेल के मत में विचार एवं विश्व के सारे ही विकास की प्रगति, अनिवार्य रूप से, इसी विरोध समन्वय न्याय के अनुसार होती है। उन्होंने अनुभव या संसार के प्राय: सभी क्षेत्रों की व्याख्या में इस न्याय की प्रयुक्तता को प्रदर्शित करने का दु:साध्य किंतु प्रशंसनीय प्रयत्न किया है। उनका कथन है कि विश्व में जो कुछ भी होता है वह सब इस नियम के अनुसार होता है और इसके परिणामस्वरूप उत्तरोत्तर नवीन भेदप्रभेद या पदार्थों का आविर्भाव होता रहता है। कोई भी भेद कभी भी निरपेक्ष प्रत्यय या परब्रह्म के बाहर नहीं होता और न वह ब्रह्म ही कभी प्रापंचिक पदार्थों से पृथक् होता है परंतु संसार में कभी ब्रह्म की संभाव्यताओं (Potentialities) का अंत नहीं होता और इस दृष्टि से हम उसे संसारातीत भी कह सकते हैं। हेगेल ने इसी ब्रह्म या निरपेक्ष प्रत्यय में समस्त भूत, वर्तमान एवं भावी भेदों का समन्वय करने का प्रयत्न किया है।


title: हेगेल का दर्शन

text: "हेगेल का ब्रह्म व्यक्ति है अथवा नहीं ?" यह प्रश्न विवादग्रस्त है। हैलडेन आदि पंडित उसे व्यक्ति मानते हैं; परंतु प्रो. मैकटैगार्ट आदि विद्वानों की सम्मति में वह व्यक्ति नहीं कहा जा सकता।


title: हेगेल का दर्शन

text: हेगेल, निसंदेह, एक कट्टर सत्कार्यवादी विचारक थे। उनके अनुसार कार्य अपने कारण में अपनी अभिव्यक्ति से पूर्व भी मौजूद रहता है। वस्तुत: वे कारण एवं कार्य तथा गुणी और गुण को एक दूसरे से अभिन्न और अन्योन्याश्रित मानते थे। जिस प्रकार कारणों के अभाव में कार्य नहीं हो सकता अथवा गुण बिना गुणी के नहीं रह सकता, उसी प्रकार, हेगेल के मत में, कार्य के अभाव में भी कोई घटना या वस्तु कारण नहीं कहला सकती, ठीक वैसे ही जैसे बिना गुण के गुणी नहीं।


title: हेगेल का दर्शन

text: हेगेल का निरपेक्ष प्रत्यय या ब्रह्म, जिसे वे कभी कभी ईश्वर भी कहते हैं, काँट की "पारमार्थिक या अपने आपमें की वस्तुओं" (Things-in-themselves) के सदृश अज्ञेय नहीं। वह हमारे चिंतन का विषय बन सकता है, क्योंकि हम और हमारी चिंतनशक्ति, बुद्धिपरिच्छिन्न होने पर भी, उसी के अनुरूप हैं। दूसरे शब्दों में चूँकि हमारे सीमित विचार के नियम वही हैं जो सार्वभौम ईश्वर या उसके विचाररूप विश्व के, अत: वह (ईश्वर) हमें बुद्धि द्वारा अवगत हो सकता है। हेगेल के इस विचाररूप प्रयत्न से निस्संदेह ही उस चौड़ी खाई को पाटने का श्लाघनीय कार्य किया जो काँट ने पारमार्थिक और व्यावहारिक वस्तुओं के बीच में, उन्हें क्रमश: अज्ञेय एवं ज्ञेय बताकर, खोद डाली थी।


title: हेगेल का दर्शन

text: हेगेलीय दर्शन, एक अत्यंत महत्वपूर्ण, उत्कृष्ट एवं उत्कट बौद्धिक प्रयास होने पर भी, आपत्तियों से मुक्त नहीं। उसके विरुद्ध, संक्षेप में निम्नांकित बातें प्रस्तुत की जा सकती हैं-


title: वाजिद अली शाह

text: वाजिद अली शाह लखनऊ और अवध के नवाब रहे। ये अमजद अली शाह के पुत्र थे। इनके बेटे बिरजिस क़द्र अवध के अंतिम नवाब थे।


title: वाजिद अली शाह

text: संगीत की दुनिया में नवाब वाजिद अली शाह का नाम अविस्मरणीय है। ये 'ठुमरी' इस संगीत विधा के जन्मदाता के रूप में जाने जाते हैं। इनके दरबार में हर दिन संगीत का जलसा हुआ करता था। इनके समय में ठुमरी को कत्थक नृत्य के साथ गाया जाता था। इन्होने कई बेहतरीन ठुमरियां रची। कहा जाता है कि जब अंग्रेजों ने अवध पर कब्जा कर लिया और नवाब वाजिद अली शाह को देश निकाला दे दिया, तब उन्होने 'बाबुल मोरा नैहर छूटो जाय्' यह प्रसिद्ध ठुमरी गाते हुए अपनी रियासत से अलविदा कहा।


title: वाजिद अली शाह

text: वजीद अली शाह उस समय औध के सिंहासन पर चढ़ने के लिए सबसे दुर्भाग्यपूर्ण थे जब ब्रिटिश ईस्ट इंडिया कंपनी समृद्ध अवध के प्रतिष्ठित सिंहासन को पकड़ने के लिए दृढ़ थी। दूसरी परिस्थितियों में शायद वह शासक के रूप में सफल हो सकता है क्योंकि उसके पास कई गुण थे जो उसे एक अच्छा प्रशासक बनाते थे। भारतीय परंपरा में ललित कला के सबसे उदार और भावुक संरक्षकों में से एक होने के अलावा, वह अपने विषयों के प्रति उदार, दयालु और दयालु थे।


title: वाजिद अली शाह

text: परफॉर्मिंग आर्ट्स की तरह, वाजिद अली शाह ने भी अपनी अदालत में साहित्य और कई कवियों और लेखकों को संरक्षित किया। उनमें से उल्लेखनीय 'बराक', 'अहमद मिर्जा सबीर', 'मुफ्ती मुंशी' और 'आमिर अहमद अमीर' थे, जिन्होंने वाजिद अली शाह, इरशाद-हम-सुल्तान और हिदायत-हम-सुल्तान के आदेशों पर किताबें लिखीं।


title: हिमेश रेशमिया

text: हिमेश रेशमिया (जन्म: 23 जुलाई 1973) एक गायक, संगीतकार, गीतकार, अभिनेता तथा फिल्म निर्माता हैं, जो प्रमुखतः हिन्दी फ़िल्मों में कार्यरत हैं। वर्ष 1998 में आयी प्यार किया तो डरना क्या से बॉलीवुड फिल्मों में एक संगीतकार के रूप में पदार्पण करने वाले हिमेश ने अगले कुछ वर्षों में हेलो ब्रदर (1999), कुरुक्षेत्र (2000), जोड़ी नम्बर वन (2001) और हमराज़ (2002) जैसी फिल्मों में संगीत दिया; हमराज़ के लिए उन्हें उनका पहला फ़िल्मफेयर नामांकन मिला था। इसके बाद 2003 में उन्होंने तेरे नाम फिल्म में संगीत दिया, जिसकी संगीत एल्बम उस वर्ष की सर्वाधिक बिकने वाली एल्बम थी, और इसके लिए उन्हें फ़िल्मफेयर, स्क्रीन तथा स्टार गिल्ड समेत कई पुरस्कारों के लिए नामांकन प्राप्त हुए। तेरे नाम ने उन्हें बॉलीवुड में एक सफल संगीतकार के रूप में स्थापित किया, और फिर 2004 में उन्होंने रन, टार्ज़न, ऐतराज़ और दिल मांगे मोर जैसी फिल्मों में संगीत दिया।


title: हिमेश रेशमिया

text: 1995 में तब 21 वर्षीय हिमेश ने कोमल से शादी की थी। उनका एक पुत्र स्वयं है। 2016 में दोनों ने आम सहमति से तलाक के लिए आवेदन दिया, जो 2017 में जाकर स्वीकृत हुआ। 2018 में हिमेश ने टीवी अभिनेत्री सोनिया कपूर से विवाह कर लिया।


title: हज़रत निज़ामुद्दीन दरगाह

text: दक्षिणी दिल्ली में स्थित हजरत निजामुद्दीन औलिया (1236-1325) का मकबरा सूफी काल की एक पवित्र दरगाह है। हजरत निज़ामुद्दीन चिश्ती घराने के चौथे संत थे। इस सूफी संत ने वैराग्य और सहनशीलता की मिसाल पेश की, कहा जाता है कि 1303 में इनके कहने पर दिल्ली सल्तनत की सेना ने हमला रोक दिया था, इस प्रकार ये सभी धर्मों के लोगों में लोकप्रिय बन गए। हजरत साहब ने 92 वर्ष की आयु में प्राण त्यागे और उसी वर्ष उनके मकबरे का निर्माण आरंभ हो गया, किंतु इसका नवीनीकरण 1562 तक होता रहा।


title: हज़रत निज़ामुद्दीन दरगाह

text: दरगाह में संगमरमर पत्थर से बना एक छोटा वर्गाकार कक्ष है, इसके संगमरमरी गुंबद पर काले रंग की लकीरें हैं। मकबरा चारों ओर से मदर ऑफ पर्ल केनॉपी और मेहराबों से घिरा है, जो झिलमिलाती चादरों से ढकी रहती हैं। यह इस्लामिक वास्तुकला का एक विशुद्ध उदाहरण है। दरगाह में प्रवेश करते समय सिर और कंधे ढके रखना अनिवार्य है। धार्मिक गीत और संगीत इबादत की सूफी परंपरा का अटूट हिस्सा हैं। दरगाह में जाने के लिए सायंकाल 5 से 7 बजे के बीच का समय सर्वश्रेष्ठ है, विशेषकर वीरवार को, मुस्लिम अवकाशों और त्यौहार के दिनों में यहां भीड़ रहती है। इन अवसरों पर कव्वाल अपने गायन से श्रद्धालुओं को धार्मिक उन्माद से भर देते हैं। यह दरगाह निज़ामुद्दीन रेलवे स्टेशन के नजदीक मथुरा रोड से थोड़ी दूरी पर स्थित है। यहां दुकानों पर फूल, लोहबान, टोपियां आदि मिल जाती हैं।


title: हज़रत निज़ामुद्दीन दरगाह

text: अमीर खुसरो, हज़रत निजामुद्दीन के सबसे प्रसिद्ध शिष्य थे, जिनका प्रथम उर्दू शायर तथा उत्तर भारत में प्रचलित शास्त्रीय संगीत की एक विधा ख्याल के ज्ानक के रूप में सम्मान किया जाता है। खुसरो का लाल पत्थर से बना मकबरा उनके गुरु के मकबरे के सामने ही स्थित है। इसलिए हजरत निज़ामुद्दीन और अमीर खुसरो की बरसी पर दरगाह में दो सर्वाधिक महत्वपूर्ण उर्स (मेले) आयोजित किए जाते हैं। अमीर खुसरो, जहांआरा बेगम और इनायत खां के मकबरे भी निकट ही बने हैं।


title: राष्ट्रीय आय और उत्पादन के मापन

text: अर्थशास्त्र में, किसी देश या क्षेत्र में कुल आर्थिक गतिविधि का अनुमान लगाने के लिए राष्ट्रीय आय और उत्पादन के मापन की विभिन्न पद्धतियो का उपयोग किया जाता है, जिनमें सकल घरेलू उत्पाद (जीडीपी), सकल राष्ट्रीय उत्पाद (जीएनपी), शुद्ध राष्ट्रीय आय (एनएनआई), और समायोजित राष्ट्रीय आय (प्राकृतिक संसाधन क्षरण के लिए समायोजित एनएनआई- जिसे कारक लागत (factor cost) पर एनएनआई भी कहा जाता है) शामिल हैं। ये सभी विशेषत: विभिन्न क्षेत्रों द्वारा अर्थव्यवस्था के भीतर उत्पादित वस्तुओं और सेवाओं की कुल मात्रा की गणना से संबंधित हैं। सीमा को आमतौर पर भूगोल या नागरिकता द्वारा परिभाषित किया जाता है, और इसे राष्ट्र की कुल आय के रूप में भी परिभाषित किया जाता है और यह सीमा गिनती की जाने वाली वस्तुओं और सेवाओं को भी नियंत्रित करता है। उदाहरण के लिए, कुछ मापन केवल उन वस्तुओं और सेवाओं को गिनते हैं जो पैसे के बदले होती हैं, तथा जिनमें वस्तु-विनिमय (bartered goods) सम्मिलित नहीं होती हैं, जबकि अन्य मापन में वस्तु-विनिमय में मौद्रिक मूल्यों को आरोपित करके उसे भी शामिल करने का प्रयास किया जा सकता है।


title: दक्षिणी गोलार्ध

text: दक्षिणी गोलार्ध किसी ग्रह का वह आधा भाग होता है, जो उसकी विषुवत रेखा के नीचे (दक्षिणी ओर) होता है। गोलार्ध का शाब्दिक अर्थ है आधा गोला। हमारा ग्रह अक्षवत् दो भागों में बंटा है, जिन्हे उत्तरी गोलार्ध व दक्षिणी गोलार्ध कहते हैं। उत्तरी गोलार्ध का उत्तरी छोर तथा दक्षिणी गोलार्ध का दक्षिणी छोर बहुत ठंडे स्थान होने के कारण वहाँ बर्फ का साम्राज्य रहता है। दक्षिणी गोलार्ध के दक्षिणी ध्रुव पर तो बर्फ से बना विशाल महाद्वीप ही मौजूद है। दक्षिणी गोलार्ध में पांच महाद्वीप-आस्ट्रेलिया,नौ-दसवा दक्षिण अमेरिका,एक तिहाई अफ्रीका तथा एशिया के कुछ दक्षिणी द्वीपों मौजूद है। दक्षिण गोलार्द्ध चार महासागरों- हिन्द महासागर, अन्ध महासागर, दक्षिणध्रुवीय महासागर और प्रशान्त महासागर मौजूद है। पृथ्वी के अक्षीय झुकाव की वजह से दक्षिणी गोलार्द्ध में ग्रीष्म ऋतु, दक्षिणायन (२२ दिसंबर के आसपास) से वसंत विषुव (लगभग २१ मार्च) तक चलता है और शीत ऋतु, उत्तरायण (२१ जून) से शरद विषुव (लगभग २३ सितंबर) तक चलता है।


title: दक्षिणी गोलार्ध

text: उत्तरी गोलार्ध कि तुलना में दक्षिणी गोलार्ध में सौम्य तापमान परिवर्तन पाया जाता है; पर अंटार्कटिका(उत्तरी ध्रुव), आर्कटिक से ज्यादा थंडा है। इसका कारण यह है कि उत्तरी गोलार्ध का ज्यादातर हिस्सा महासागरों से भरा है।


title: दक्षिणी गोलार्ध

text: दक्षिणी गोलार्ध में दिन के दौरान सूर्य उत्तरी दिशा की स्थिति में अधिकतम बढता है, पर मकर रेखा के ऊपर सूर्य मध्याह्न के समय दक्षिण में दिखता है। सूर्य के संचलन की दिशा के कारण, एक सौर घड़ी के छाया की चाल उत्तरी गोलार्ध में विरोधी दक्षिणावर्त होती है।


title: मेधा पाटकर

text: मेधा पाटकर दिसम्बर १, १९५४ में जन्मीं थी। वे एक भारतीय सामाजिक कार्यकर्ता तथा सामाज सुधारक है। वे भारतीय राजनीतिज्ञ भी है। मेधा पाटकर नर्मदा बचाओ आंदोलन की संस्थापक के नाम से भी जानी जाती है। उनहोने नर्मदा बचाओ आंदोलन की शुरुआत की थी।


title: मेधा पाटकर

text: मेधा पाटकर पर्यावरण सक्रियता के लिए मानी जाती हैं। नर्मदा बचाओ आंदोलन में उनका गहरा हाथ हैं। नर्मदा नदी महाराष्ट्रा, मध्या प्रदेश तथा गुजरात में से बहकर अरेबिअन समुद्र तक पहुँचती हैं। इस नदी पर काफ़ी सारे छोटे बांध एवं सरदार सरोवर बांध को बनाने की अनुमती सरकार ने दी थी। इस से हज़ारो आदीवासियों का नुकसान होता। साथ ही साथ किसानों का भी नुकसान हो रहा था। उन से उनकी रहने की जगह छीन लिया जा रहा था। आदीवासियों का विस्थापन हो रहा था और उस के लिये उन्हें मुआवजा भी नहीं दिया जा रहा था। पाटकर उन लोगों में से एक थी जो इस अन्याय से लड़ रही थी। अपना पूरा समय नर्मदा नदी पर लगाने के लिए उन्होनें अपनी पी.एच.डी की पढ़ाई छोड़ दी


title: मेधा पाटकर

text: मेधा पाटेकर जी ने अभी हाल में कांग्रेस की भारत जोड़ो यात्रा में भी शिरकत की जिस पर सत्ता पक्ष व विपक्ष के बीच वाद विवाद भी हुआ , मेधा जी का आदिवासियों व पर्यावरण के प्रति योगदान सराहनीय है।


title: मदर इण्डिया

text: मदर इण्डिया (, ) १९५७ में बनी भारतीय फ़िल्म है जिसे महबूब ख़ान द्वारा लिखा और निर्देशित किया गया है। फ़िल्म में नर्गिस, सुनील दत्त, राजेंद्र कुमार और राज कुमार मुख्य भूमिका में हैं। फ़िल्म महबूब ख़ान द्वारा निर्मित "औरत" (१९४०) का रीमेक है। यह गरीबी से पीड़ित गाँव में रहने वाली औरत राधा की कहानी है जो कई मुश्किलों का सामना करते हुए अपने बच्चों का पालन पोषण करने और बुरे जागीरदार से बचने की मेहनत करती है। उसकी मेहनत और लगन के बावजूद वह एक देवी-स्वरूप उदाहरण पेश करती है व भारतीय नारी की परिभाषा स्थापित करती है और फिर भी अंत में भले के लिए अपने गुण्डे बेटे को स्वयं मार देती है। वह आज़ादी के बाद के भारत को सबके सामने रखती है।


title: मदर इण्डिया

text: यह फ़िल्म अबतक बनी सबसे बड़ी बॉक्स ऑफिस हिट भारतीय फ़िल्मों में गिनी जाती है और अब तक की भारत की सबसे बढ़िया फ़िल्म गिनी जाती है। इसे १९५८ में तीसरी सर्वश्रेष्ठ फीचर फ़िल्म के लिए राष्ट्रीय फ़िल्म पुरस्कार से नवाज़ा गया था। "मदर इण्डिया" "क़िस्मत" (१९४३), "मुग़ल-ए-आज़म" (१९६०) और "शोले" (१९७५) के साथ उन चुनिन्दा फ़िल्मों में आती है जिन्हें आज भी लोग देखना पसंद करते हैं और यह हिन्दी सांस्कृतिक फ़िल्मों की श्रेणी में विराजमान है। यह फ़िल्म भारत की ओर से पहली बार अकादमी पुरस्कारों के लिए भेजी गई फ़िल्म थी।


title: मदर इण्डिया

text: फिल्म की शुरुआत वर्तमान काल में गाँव के लिए एक पानी की नहर के पूरा होने से होती है। राधा (नर्गिस), गाँव की माँ के रूप में, नहर का उद्घाटन करती है और अपने भूतकाल पर नज़र डालती है जब वह एक नई दुल्हन थी।


title: मदर इण्डिया

text: राधा और शामू (राज कुमार) की शादी का ख़र्चा राधा की सास ने सुखीलाला से उधार लेकर उठाया था। इस के कारण गरीबी और मेहनत के कभी न खत्म होने वाले चक्रव्यूह में राधा फँस जाती है। उधार की शर्तें विवादास्पद होती है परन्तु गाँव के सरपंच सुखीलाला के हित में फैसला सुनाते हैं जिसके तहत शामू और राधा को अपनी फ़सल का एक तिहाई हिस्सा सुखीलाला को ५०० के ब्याज़ के तौर पर देना होगा। अपनी गरीबी को मिटाने के लिए शामू अपनी ज़मीन की और जुताई करने की कोशिश करता है परन्तु एक पत्थर तले उसके दोनों हाथ कुचले जाते है। अपनी मजबूरी से शर्मिंदा व औरों द्वारा बेईज़्ज़ती के कारण वह फैसला करता है कि वह अपने परिवार के किसी काम का नहीं और उन्हें छोड़ कर हमेशा के लिए चले जाता है। जल्द ही राधा की सास भी गुज़र जाती है। राधा अपने दोनों बेटों के साथ खेतों में काम करना जारी रखती है और एक और बेटे को जन्म देती है। सुखीलाला उसे अपनी गरीबी दूर करने के लिए खुद से शादी करने का प्रस्ताव रखता है पर राधा खुद को बेचने से इंकार कर देती है। एक तूफ़ान गाँव को अपनी चपेट में ले लेता है और सारी फ़सल नष्ट हो जाती है। तूफ़ान में राधा का छोटा बेटा मारा जाता है। सारा गाँव पलायन करने लगता है परन्तु राधा के मनाने पर सभी रुक कर वापस गाँव को स्थापित करने की कोशिश करते है।


title: मदर इण्डिया

text: फ़िल्म कई साल आगे पहुँचती है जब राधा के दोनों बचे हुए बेटे, बिरजू (सुनील दत्त) और रामू (राजेंद्र कुमार) अब बड़े हो चुके है। बिरजू अपने बचपन में सुखीलाला के बर्ताव का प्रतिशोध लेने के लिए गाँव की लड़कियों को छेड़ना शुरू कर देता है, ख़ास कर सुखीलाला की बेटी को। इसके विपरीत रामू बेहद शांत स्वभाव का है और जल्द ही शादी कर लेता है। हालांकि अब वह एक पिता है पर उसकी पत्नी जल्द ही परिवार में मौजूद गरीबी का शिकार हो जाती है। बिरजू का ग़ुस्सा आख़िरकार ख़तरनाक रूप ले लेता है और उकसाने पर सुखीलाला और उसकी बेटी पर हमला कर देता है। उसे गाँव से निकाल दिया जाता है और वह एक डाकू बन जाता है। सुखीलाला की बेटी की शादी के दिन वह बदला लेने वापस आता है और सुखीलाला को मार कर उसकी बेटी को भगा ले जाने की कोशिश करता है। राधा, जिसने यह वादा किया था कि बिरजू किसी को कोई हानि नहीं पहुँचाएगा, बिरजू को गोली मार देती है जो उसकी बाँहों में दम तोड़ देता है। फ़िल्म वर्तमान काल में राधा द्वारा नहर खोले जाने पर लाल रंग के बहते हुए पानी से समाप्त होती है जो धीरे धीरे खेतों में पहुँच जाता है।


title: मदर इण्डिया

text: फ़िल्म का शीर्षक अमरीकी लेखिका कैथरीन मायो द्वारा १९२७ में लिखित पुस्तक "मदर इण्डिया" से लिया गया है जिसमे उन्होंने भारतीय समाज, धर्म और संस्कृति पर हमला किया था। पुस्तक में भारतीय स्वतंत्रता की मांग के विरोध में मायो ने भारतीय महिलाओं की दुर्दशा, अछूतों के प्रति भेद-भाव, जानवरों, धुल मिट्टी और राजनेताओं पर हमला किया था। मायो ने पुरे भारत में गुस्से का माहोल उत्पन्न कर दिया और उनकी पुस्तकों को उनके पुतले सहित जलाया गया। महात्मा गाँधी ने भी पुस्तक का विरोध किया और कहा कि "यह गटर इंस्पेक्टर द्वारा लिखी गई कोई रिपोर्ट है"। इस पुस्तक के विरोध में पचास से अधिक पुस्तकें और चिट्ठियां प्रकाशित की गई जिसमें मायो की गलतियों और अमरीकी लोगों में भारत के प्रति गलत विचारों के इतिहास को दर्शाया गया।


title: मदर इण्डिया

text: खान को फ़िल्म और उसके शीर्षक का ख्याल १९५२ में आया। उस वर्ष अक्टूबर में उन्होंने आयात अधिकारीयों के पास फ़िल्म के निर्माण का प्रस्ताव रखा। १९५५ में भारतीय मंत्रालय के सूचना व प्रौद्योकीकरण विभाग को आगामी फ़िल्म के शीर्षक के बारे में पता किया और उन्होंने महबूब खान को फ़िल्म की कथा भेजने को कहा ताकि उसकी समीक्षा की जा सके। उन्हें इस बात का डर था कि कहीं फ़िल्म भारत के राष्ट्रिय हित को ठेस न पहुंचाए।


title: मदर इण्डिया

text: इस फ़िल्म की कहानी जानबूझ कर इस तरह लिखी गई जिससे भारतीय समाज में महिलाओं की स्थिति, पुरषों के बढ़ते आकर्षण का विरोध और अपने स्वाभिमान पर दृढ़ निश्चय को दर्शाया गया। खान को प्रेरणा अमरीकी लेखक पर्ल एस. बक और उनकी "द गुड अर्थ" (१९३१) व "द मदर" (१९३४) पुस्तकों से मिली जिन्हें सिडनी फ्रेंकलिन ने १९३७ और १९४० में फ़िल्मों में रुपंतारित किया था। खान ने इन सब चीज़ों को अपनी १९४० में बनी फ़िल्म "औरत" में प्रयोग किया था जो "मदर इण्डिया" की असली प्रेरणा थी। खान ने संवेदनशील तरीके से कहानी पर कार्य किया और उन्हें डायलॉग लिखने में वजाहत मिर्ज़ा व एस. अली रज़ा ने मदद की। यह फ़िल्म आगे चलकर कई फ़िल्मों, जैसे यश चोपरा की "दीवार" फ़िल्म के लिए प्रेरणास्रोत रही जिसमे अमिताभ बच्चन ने उन्दा अभिनय किया था और बाद में जिसे तेलगु में "बंगारू तल्ली" (१९७१) और तमिल में "पुनिया बूमी" (१९७८) में बनाया गया।


title: मदर इण्डिया

text: फ़िल्म के कई अंदरूनी दृश्यों का चित्रीकरण बांद्रा, बोम्बे में स्थित महबूब स्टूडियो में १९५६ में किया गया। महबूब खान और छायाचित्रकार फरेफूं ईरानी ने कोशिश की कि ज़्यादा से ज़्यादा बाहरी दृश्यों को चित्रित किया जाए जिससे फ़िल्म वास्तविकता के करीब हो। अन्य दृश्य महाराष्ट्र, गुजरात और उत्तरप्रदेश के कई शहरों में फिल्माए गए। महबूब ने आग्रह किया कि फ़िल्म ३४मिलीमीटर में चित्रित कि जाए।


title: ऑस्कर के लिए भारत की आधिकारिक प्रविष्टियों की सूची

text: ऑस्कर पुरस्कार के लिए विदेशी भाषा में बनी चलचित्र वर्ग में भारत की ओर से प्रविष्टित चलचित्रों की सूची।


title: कंबोज

text: कंबोज प्राचीन भारत के १६ महाजनपदों में से एक था। इसका उल्लेख पाणिनी के अष्टाध्यायी में १५ शक्तिशाली जनपदों में से एक के रूप में भी मिलता है। बौद्ध ग्रन्थ अंगुत्तर निकाय, महावस्तु मे १६ महाजनपदों में भी कम्बोज का कई बार उल्लेख हुआ है - ये गांधारों के समीपवर्ती थे। इनमें कभी निकट संबंध भी रहा होगा, क्योंकि अनेक स्थानों पर गांधार और कांबोज का नाम साथ साथ आता है। इसका क्षेत्र आधुनुक उत्तर पश्चिमी पाकिस्तान और अफगानिस्तान में मिलता है। राजपुर, द्वारका तथा Kapishi इनके प्रमुख नगर थे। इसका उल्लेख इरानी प्राचीन लेखों में भी मिलता है जिसमें इसे "राजा कम्बीजेस" के प्रदेश से जोड़ा जाता है।


title: कंबोज

text: इस उद्धरण में कालिदास ने कंबोज देश में अखरोट वृक्षों का जो वर्णन किया है वह बहुत समीचीन है। इससे भी इस देश की स्थिति कश्मीर के आस पास प्रतीत होती हैं।


title: कंबोज

text: कंबोज उत्तरापथ के गांधार के निकट स्थित प्राचीन भारतीय जनपद था जिसकी ठीक-ठाक स्थिति दक्षिण पश्चिम के पुँछ के इलाके के अंतर्गत मानी जा सकती है। प्राचीन संस्कृत एवं पाली साहित्य में कंबोज और गांधार का नाम प्राय: साथ-साथ आता है। जिस प्रकार गांधार के उत्कृष्ट ऊन का वर्णन ऋग्वेद में मिलता है (१,१२६) उसी प्रकार कंबोज के कंबलों का उल्लेख यास्क के निरुक्त में हुआ है (२, २)। वास्तव में यास्क ने 'कंबोज' शब्द की व्युत्पत्ति ही 'सुंदर कंबलों का उपभोग करनेवाले' या विकल्प में सुंदर भोजन करनेवाले लोग-इस प्रकार की है। गांधार और कंबोज इन दोनों जनपदों के अभिन्न संबंध की परंपरा से ही इनका सान्निध्य सिद्ध हुआ है। गांधार अफगानिस्तान (कंदहार) का संवर्ती प्रदेश था और इसी के पड़ोस में पूर्व की ओर कंबोज की स्थिति थी।


title: कंबोज

text: वाल्मीकि रामायण में कंबोज का वातहीक और वनायु जनपदों के साथ वर्णन है और इन देशों में उत्पन्न श्रेष्ठ काले घोड़ों से अयोध्या नगरी को भरी पूरी बताया गया है (बाल. ६, २२)। महाभारत में अर्जुन की दिग्विजय के प्रसंग में परमकांबोज का लोह और ऋषिक जनपदों के साथ उल्लेख है (सभा. २७, २५)। (ऋषिक यूची का रूपांतरण जान पड़ता है। यूची जाति का निवासस्थन दक्षिण-पश्चिम चीन या चीनी तुर्किस्तान के अंतर्गत था। प्रसिद्ध बौद्ध सम्राट् कनिष्क का रक्तसंबंध इसी जाति के कुशान नामक कबीले से था।) द्रोणपर्व में सात्यकि द्वारा कांबोजों, यवनों, शकों, किरातों और बर्बरों आदि की दुर्मद सेना को हराने और उनके मुंडित मस्तकों और लंबी दाढ़ियों का चित्रमय उल्लेख (१९९, ४५-४८)-"हे राजन्, सात्यकि ने आपकी (धृतराष्ट्र की) सेना का संहार करते हुए हजारों कांबोजों, शकों, शबरों, किरातों और बर्बरों के शवों से रणभूमि को पाठकर वहाँ मांस और रुधिर की नदी बहा दी थी। उन दस्युओं के, शिरस्त्राणों से युक्त मुँडित और लंबी दाढ़ियोंवाले सिरों से रणभूमि पंखहीन पक्षियों से भरी हुई सी दिखाई दे रही थी।" महाभारत के युद्ध में काबोजों ने कौरवों का साथ दिया था। यह द्रष्टव्य है कि कांबोजादि को आकृति संबंधी जिन विशेषताओं का वर्णनमहाभारत के इस प्रसंग में हैं वे आज भी इस प्रदेश के निवासियों में विद्यमान हैं। महाभारत में कांबोजों के राजपुर नामक नगर का भी उल्लेख है जिसे कर्ण ने जीता था (द्रोण. ४, ५)।


title: कंबोज

text: कनिंघम ने अपने सुप्रसिद्ध ग्रंथ 'एंशेंट जियोग्राफी ऑफ इंडिया' (पृ. १४२) में राजपुर का अभिज्ञान दक्षिण-पश्चिम कश्मीर के राजौरी नामक नगर (जिला पुँछ, कश्मीर) के साथ किया है। इस प्रकार कंबोज देश की स्थिति का ज्ञान हमें प्राय:निश्चित रूप से हो जाता है। राइस डेविड्स ने इस प्रदेश की पूर्व बौद्धकालीन द्वारका नामक नगरी का उल्लेख किया है। लूडर्स के अभिलेखों (संख्या १७६, ४१२) में कंबोज जनपद के एक दूसरे स्थान नंदिनगर का भी उल्लेख है जिसकी स्थिति का ठीक पता नहीं।


title: कंबोज

text: प्रसिद्ध व्याकरण लेखक पाणिनि ने, जो स्वयं कंबोज के सहवर्ती प्रदेश के निवासी थे 'कंबोजाल्लुक' सूत्र से (अष्टाध्यायी ४, १, १७३) इस जनपद के बारे में अपनी जानकारी प्रकट की है। पतंजलि ने भी महाभाष्य में कंबोज का उल्लेख किया है।


title: कंबोज

text: सिकंदर के आक्रमण के समय (३२७ ई.पू.) कंबोज प्रदेश की सीमा के अंतर्गत उरशा (जिला हाजारा) और अभिसार (जिला पुँछ) नामक छोटे-छोटे राज्य बसे हुए थे।


title: कंबोज

text: पालि ग्रंथ अंगुत्तरनिकाय में भारत के १६ महाजनपदों में कंबोज की भी गणना की गई है (१,२१३; ४,२५२-२५६-२६१)। अशोक के अभिलेखों में कांबोजों का उल्लेख, सीमावर्ती यवनों, नाभकों, नाभपंक्तियों, भोजपितिनकों और गंधारों आदि के साथ किया गया है (शिलालेख १३)। इस धर्मलिपि से ज्ञात होता है कि यद्यपि कंबोज जनपद अशोक का सीमावर्ती पांत था तथापि वहाँ भी उसके शासन का पूर्ण रूप से प्रचलन था। विद्वानों का मत है कि शाहबाजगढ़ी (जिला पेशावर) और मानसेहरा (जिला हजारा) में प्राप्त अभिलेखों से, अशोक के समय में (मश्य तृतीय शताब्दी ई.पू.), क्रमश: गांधार और कंबोज जनपदों की स्थिति का ज्ञान होता है।


title: कंबोज

text: महाभारत के वर्णन में कंबोज देश के अनार्य रीति रिवाजों का आभास मिलता है। भीष्म. ९,६५ में कांबोजों को म्लेच्छजातीय बताया गया है। मनु ने भी कांबोजों को दस्यु नाम से अभिहित किया है तथा उन्हें म्लेच्छ भाषा बोलने वाला बताया है (मनुस्मृति १०, ४४-४५)। मनु की ही भाँति निरुक्तकार यास्क ने भी कांबोजों की बोली को आर्य भाषा से भिन्न कहा है और इस तथ्य के प्रमाण में उन्होंने उदाहरण भी दिया है (११-२)। इसी प्रकार भूरिदत्त जातक में भी कांबोजों के अनार्याचरण तथा अनार्य धर्म का उल्लेख है।


title: कंबोज

text: चीनी यात्री ह्वेनसांग ने (मध्य ७वीं सदी ई.) भी राजपुर के समवर्ती प्रदेश के निवासियों को भारत के आर्यजनों की सांस्कृतिक परंपरा के बहिर्गत माना है और उन्हें उत्तर-पश्चिम की सीमावर्ती असभ्य जातियों के अंतर्गत बताया है। ह्वेनसांग ने राजपुर को चीनी भाषा में 'होलोशिपुलो' लिखा है। किंतु इसके साथ यह बात भी ध्यान देने योग्य है कि कंबोज में बहुत प्राचीन काल से ही आर्यों की बस्तियाँ बिद्यमान थीं। इसका स्पष्ट निर्देश वंशब्राह्मण के उस उल्लेख से होता है जिसमें कांबोज औपमन्यव नामक आचार्य का प्रसंग है। यह आचार्य उपमन्यु गोत्र में उत्पन्न, मद्रगार के शष्य और कंबोज देश के निवासी थे। कीथ का अनुमान है कि इस प्रसंग में वर्णित औपमन्यव कांबोज और उनके गुरु मद्रगार के नामों से उत्तरमद्र और कंबोज देशों के सन्निकट संबंध का आभास मिलता है। पालि ग्रंथ मज्झिमनिकाय से भी कंबोज में आर्य संस्कृति की विद्यमानता के बारे में सूचना मिलती है।


title: कंबोज

text: महाभारत में कंबोज देश के कमठ और सुदक्षिण नामक राजाओं के नाम मिलते हैं-(सभा. ४, २२-उद्योग. १६६, १)। किंतु कौटिल्य के अर्थशास्त्र से ज्ञात होता है कि चतुर्थ शताब्दी ई.पू. में कांबोज में संघ या गणराज्य की स्थापना भी की गई थी। अर्थशास्त्र (पृ. ३१८) में कांबोजों को वार्ताशस्त्रोपजीवी संघ अर्थात् कृषि और शस्त्रों से जीविका अर्जन करनेवाले संघ की संज्ञा दी गई है। महा. ७, ८९, ३८ में भी 'कबोजानां च ये गणा:', ऐसा वर्णन मिलता है।


title: कंबोज

text: संस्कृत के काव्य ग्रंथों में भी कंबोज के विषय में अनेक उल्लेख मिलते हैं; उदाहरणार्थ, कालिदास ने रघुवंश में रघु की दिग्विजययात्रा के प्रसंग में कांबोजों पर उनकी विजय का सुंदर वर्णन इस प्रकार किया है-(रघु. ४, ६९)-'रघु के प्रभाव को सहने में असमर्थ कंबोज-निवासियों को अपने देश के अखरोट के वृक्षों, जिनसे रघु की सेना के मदमत्त हाथियों की शृंखलाएँ बाँधी गई थीं, की भाँति ही विनत होना पड़ा।' यह द्रष्टव्य है कि कालिदास के समय में भी आज ही की तरह भारत के इस प्रदेश के अखरोट प्रसिद्ध थे।


title: कंबोज

text: इतिहासकार कल्हण के अनुसार कश्मीर नरेश ललितादित्य ने उत्तरापथ के अन्य कई देशों के साथ कंबोज को भी जीता था। उसके वर्णन में भी कंबोज की परंपरा से प्रसिद्ध घोड़ों का उल्लेख (४, १६३)। इस वर्णन से यह भी प्रमाणित होता है कि भारतीय इतिहास के प्राय: मध्यकाल (११वीं-१२वीं सदी ई.) तक कंबोज देश के नाम का प्रचलन था तथा इसकी सीमाएँ भी प्राय: पूर्ववत् ही थीं, किंतु यह जान पड़ता है कि तत्पश्चात् धीरे-धीरे इस जनपद का विलय कश्मीर राज्य में हो जाने से इसकी पृथक सत्ता का अंत हो गया और इसके साथ ही इसका नाम भी विस्मृति के गर्त में जा पड़ा। फिर भी अभी तक कंबोज के नाम की स्मृति काफिरिस्तान के निकटवर्ती प्रदेश के कुछ कबीलों के नामों, जैसे कंबोजी, कमोज और कामोजे आदि में सुरक्षित है।


title: कंबोज

text: नेपाली परंपरा में कंबोज देश के नाम से तिब्बत का अभिधान किया जाता रहा है (देखिए, फ़ूशे : इकोनोग्राफ़ीक बुद्धीक, पृ. १३४), किंतु उपर्युक्त तथ्यों से यह भली भाँति प्रमाणित होता है कि इस जनपद की स्थिति प्राचीन भारत की उत्तरी पश्चिमी सीमा के निकट ही रही होगी। यह तथ्य उनकी बोली से भी, जो ईरानी भाषा की ही एक शाखा थी, सिद्ध है


title: झारखंड के लोग

text: झारखंड राज्य विभिन्न भाषाओं, संस्कृतियों का संगम क्षेत्र कहा जा सकता है। द्रविड़, आर्य, एवं आस्ट्रो-एशियाई तत्वों के सम्मिश्रण का इससे अच्छा कोई क्षेत्र भारत में शायद ही हो। हिंदी, खोरठा, नागपुरी, कुरमाली यहाँ की प्रमुख भाषाएं हैं। झारखंड में बसने वाले स्थानीय हिन्द-आर्य भाषाएँ बोलने वाले लोगों को सादान कहा जाता है। इसके अलावा यहां कुड़ुख, संथाली, मुंडारी, भूमिज, हो जैसी जनजातीय भाषाएं बोली जाती है। राजधानी रांची स्थित जनजातीय अनुसंधान संस्थान और संग्रहालय में इनके संस्कृति की झलक देखी जा सकती है।


title: झारखंड के लोग

text: झारखंड में बसने वाले स्थानीय जन जो हिन्द-आर्य भाषाएँ बोलते हैं उन लोगों को सादान कहा जाता है। सादानो की मुल भाषा नागपुरी, खोरठा, कुरमाली है। सदानो में अहीर, बिंझिया, भोगता, चेरो, चिक बड़ाइक, घासीं, झोरा, केवट, कुम्हार, कुड़मी महतो, लोहरा, रौतिया, तांती, और तेली आदि जातियां शामिल हैं। झुमइर सदानो का लोक नृत्य है। करम और जितिया सदानो के महत्वपूर्ण त्योहार हैं। अन्य मुख्य पर्ब टुसू और फगुआ आदि है।


title: झारखंड के लोग

text: पौराणिक असुर, संथाल, बंजारा, बिरहोर, चेरो, गोंड, हो, खोंड, मुंडा, भूमिज, उरांव, लोहरा, करमाली, माई पहरिया आदि बत्तीस से अधिक आदिवासी समूहों (राज्य की कुल आबादी का 28 %), इस क्षेत्र की संस्कृति पर अपनी छाप छोड़ गए हैं |


title: झारखंड के लोग

text: झारखण्ड की आदिवासी आबादी में संथाल वर्चस्व रखते हैं | उनकी अद्वितीय विरासत की परंपरा और आश्चर्यजनक परिष्कृत जीवन शैली है और सबसे याद करने वाला उनके लोक संगीत, गीत और नृत्य हैं | संथाली भाषा व्यापक रूप से है, दान करने की संरचना प्रचुर मात्रा में है | उनकी स्वयं की मान्यता प्राप्त लिपि 'ओल चिकी' है, जो अतुलनीय है|


title: झारखंड के लोग

text: संथाल के सांस्कृतिक शोध दैनिक कार्य में परिलक्षित होते है -- जैसे डिजाइन, निर्माण, रंग संयोजन, और अपने घर की सफाई व्यवस्था में है| दीवारों पर आरेखण, चित्र और अपने आंगन की स्वच्छता कई आधुनिक शहरी घर के लिए शर्म की बात होगी |


title: झारखंड के लोग

text: संथाल के सहज परिष्कार भी स्पष्ट रूप से उनके परिवार के पैटर्न -- पितृसत्तात्मक, पति पत्नी के साथ मजबूत संबंधों को दर्शाता है| विवाह अनुष्ठानों में पूरा समुदाय आनन्द के साथ भाग लेते हैं | लड़का और लड़की का जन्म आनंद का अवसर हैं | संथाल मृत्यु के शोक अन्त्येष्टि संस्कार को अति गंभीरता से मनाया जाता है | धार्मिक विश्वासों और अभ्यास को हिंदू और ईसाई धर्मों से लेकर माना जाता है। संथालों का अपनी मूल धर्म सारना है, इनमें प्रमुख देवता हैं- 'सिञ बोंगा' (सिञ चाँदो), 'माराङ बुरु' और 'जाहेर आयो' हैं । पूजा अनुष्ठान में बलिदानों का इस्तेमाल किया जाता है |


title: झारखंड के लोग

text: सबसे प्राचीन जनजातीय समुदायों में से एक है, ये अपने सदियों पुरानी " लोहे के प्रगालन " कौशल के लिए जाने जाते हैं| पुरुष और महिलाएं साथ मिलकर काम करते है, साथ मिलकर खाते हैं, एक साथ वंश की देखभाल करते हैं और रोटी कमाने के लिए संघर्ष करते हैं और अपने परिवार के साथ रहते है | श्रम का विभाजन अद्वितीय है सामाजिक, आर्थिक एकता भी है | तथाकथित आधुनिक समाज को इन लोगों से बहुत कुछ सीखना चाहिए |


title: झारखंड के लोग

text: यह एक और समूह है जिनकी संख्या तेजी से घट रही है | उनके गाँव पहाड़ियों और जंगलों के निकट स्थित है |वे कुशल बुनकर हैं और मैट, टोकरियाँ, ट्रे आदि जंगल के जंगली घास से बनते है | वे बच्चे के जन्म पर गांवों के आसपास प्रार्थना गाने के लिए भी जाते है| ये झारखंड में सबसे 'छोटी' आदिवासी आबादी है |


title: झारखंड के लोग

text: बंसफोर महली टोकरी बनाने के विशेषज्ञ हैं, पतर महली टोकरी बनाने के उद्योग से जुड़े हैं और सुलुन्खी महली श्रम की खेती पर जीवित है, तांती महली पारंपरिक 'पालकी' के पदाधिकारी हैं और मुंडा महली किसान है | आमतौर पर महली वंश, जनजाति और कबीले के साथ उत्कृष्ट संबंध बनाए रखते हैं |


title: झारखंड के लोग

text: यह एक प्रमुख जनजाति है, जो मुख्य रूप से झारखण्ड के छोटा नागपुर क्षेत्र में निवास करता है। यह मुण्डारी भाषा बोलते हैं और इनकी अपनी लिपि मण्डारी बानी में लिखते हैं। यह मुख्य रूप से सरहुल, करम, मांगे और फागु जैसी त्योहारों को मनाते हैं। मुण्डा अन्य आदिवासियों की तरह सरना धर्म को मानते हैं। आधुनिक काल में, कुछ मुण्डाओं ने हिन्दू और ईसाई धर्मों को अपना लिया है। उनका भोजन मुख्य रूप से धान, मड़ुआ, मक्का, जंगल के फल-फूल और कंद-मूल हैं। महिलाओं के लिए विशेष प्रकार की साड़ी होती है, जिसे "बारह हथिया (बारकी लिजा)" कहते हैं। पुरुष साधारण-सा धोती का प्रयोग करते हैं, जिसे "तोलोंग" कहते हैं।


title: झारखंड के लोग

text: यह पुराने सिंहभूम जिले में रहने वाली एक प्रमुख जनजाति है, जिन्हें उनकी साहस और वीरता के लिए जाना जाता है। इनकी संस्कृति और परंपरा अन्य आदिवासियों की तरह है, जो प्रकृति की पूजा करते हैं। इनमें प्रमुख देवता हैं- 'सिञ बोंगा', 'माग बोंगा', 'हादि बोंगा' और 'बुरु बोंगा' हैं। समय के साथ-साथ, हिन्दूओं के संपर्क में आने से कुछ हिन्दू परंपराओं को अपना रहे हैं। परंतु, सिंहभूम के भूमिज आज भी अपनी परंपरा और संस्कृति को बचाए रखें हैं। यह भूमिज भाषा में बोलते हैं और 'ओल ओनल लिपि' में लिखते हैं। ब्रिटिश काल में भूमिज जमींदारों को राजा कहा जाता था। विवाह अनुष्ठानों में पूरा समुदाय आनन्द के साथ भाग लेते हैं। लड़का और लड़की का जन्म आनंद का अवसर हैं। भूमिज मृत्यु के बाद दस दिनों तक शोक मनाते हैं और उनके अस्थियों को बर्तन में एक पत्थर के नीचे रखतें हैं जिसे 'निशान दिरि' कहा जाता है। यह मुख्य रूप से सरहुल, करम, मागे और बुरु जैसी त्योहारों को मनाते हैं।


title: झारखंड के लोग

text: यह एक खानाबदोश जनजाति है जो उनके फायटोप्लेकटन क्षमताओं के लिए जाने जाते है |ये उच्च पहाड़ी चोटियों या जंगलों के बाहरी इलाके में वास करते हैं |जो अस्थायी झोपडियों में समूहों में वास करते हैं और लच्छीवाला परिवार के जीवन का आनंद ले रहे हैं जगही बिरहोर के नाम से जाना जाता है और कलाइयों समूहों को ऊथेइअन बिरहोर कहा जाता है |


title: झारखंड के लोग

text: ये छोटी अनुसूचित जनजातियाँ अभी भी वन संसाधनों पर निर्भर है। ये गहरे जंगल और दुर्गम कृषि क्षेत्रों में रहते हैं। हाल के दिनों में उन्होंने खेती को त्याग दिया है। बैगाओं की खोज 1867 में 'जंगली' के रूप में और दूरदराज के दुर्गम पहाड़ियों के वन क्षेत्रों में रहने वाले के रूप में हुई थी।


title: प्रकाश का तरंग सिद्धान्त

text: न्यूटन के ही समकालीन जर्मन विद्वान हाइगेंज (Huyghens) ने,सन् 1678 ई. में 'प्रकाश का तरंग सिद्धान्त' (wave theory of light) का प्रतिपादन किया था। इसके अनुसार समस्त संसार में एक अत्यंत हलका और रहस्यमय पदार्थ ईथर (Ether) भरा हुआ है : तारों के बीच के विशाल शून्याकाश में भी और ठोस द्रव्य के अंदर तथा परमाणुओं के अभ्यंतर में भी। प्रकाश इसी ईश्वर समुद्र में अत्यंत छोटी लंबाईवाली प्रत्यास्थ (Elastic) तरंगें हैं। लाल प्रकाश की तरंगें सबसे लंबी होती हैं और बैंगनी की सबसे छोटी।


title: प्रकाश का तरंग सिद्धान्त

text: इससे व्यतिकरण और विवर्तन की व्याख्या तो सरलता से हो गई, क्योंकि ये घटनाएँ तो तरंगमूलक ही हें। ध्रुवण की घटनाओं से यह भी प्रगट हो गया कि तरंगें अनुदैर्ध्य (Longitudinal) नहीं, वरन् अनुप्रस्थ (Transvers) हैं। हाइगेंज की तरंगिकाओं को परिकल्पना से अपर्वतन और परावर्तन तथा दोनों का योगपत्य भी अच्छी तरह समझ में आ गया। किंतु अब दो कठिनाइयाँ रह गईं। एक तो सरल रेखा गमन की व्याख्या न हो सकी। दूसरे यह समझ में नही आया कि ईथर की रगड़ के कारण अगणित वर्षो से तीव्र वेग से घूमते हुए ग्रहों और उपग्रहों की गति में किंचिन्मात्र भी कमी क्यों नहीं होती। इनसे भी अधिक कठिनाई यह थी कि न्यूटन जैसे महान् वैज्ञानिक का विरोध करने का साहस और सामर्थ्य किसी में न था। अत: प्राय: दो शताब्दी तक कणिकासिद्धांत ही का साम्राज्य अक्षुण्ण रहा।


title: प्रकाश का तरंग सिद्धान्त

text: सन् 1807 में यंग (Young) ने व्यतिकरण का प्रयोग अत्यंत सुस्पष्ट रूप में कर दिखाया। इसके बाद फ़ेनल (Fresnel) ने तरंगों द्वारा ही सरल रेखा गमन की भी बहुत अच्छी व्याख्या कर दी। 1850 ई. में फूको (Foucalult) ने प्रत्यक्ष नाप से यह भी प्रमाणित कर दिया कि जल जैसे अधिक घनत्वावाले माध्यमों में प्रकाशवेग वायु की अपेक्षा कम होता है। यह बात कणिकासिद्धांत के प्रतिकूल तथा तरंग के अनुकूल होने के कारण तरंगसिद्धांत सर्वमान्य हो गया। इसके बाद तो इस सिद्धांत के द्वारा अनेक नवीन और आश्चर्यजनक घटनाओं की प्रागुक्तियाँ भी प्रेक्षण द्वारा सत्य प्रमाणित हुई।


title: प्रकाश का तरंग सिद्धान्त

text: संसार में कोई भी द्रव्य ऐसा ज्ञात नहीं है जिसकी प्रत्यास्थता तथा घनत्व के मान ऐसे हों कि उसकी तरंग का वेग प्रकाश के ज्ञात वेग 3 x 10मी. प्रति सेकंड हो सके। अत: प्रकाश तरंग का माध्यम द्रव्य नहीं हो सकता। वह कोई विलक्षण पदार्थ है और इन तरंगों की अनुप्रस्थता के कारण यह भी निर्विवाद है कि ईथर कोई ठोस अथवा जेली (Jelly) के सदृश अर्धठोस (Semisolid) पदार्थ है, क्योंकि द्रवों और गैसों में दृढ़ता के अभाव के कारण अनुप्रस्थ तरंग चल ही नहीं सकती। इसके अतिरिक्त प्रकाश की किसी भी प्रकार का अनुदैर्ध्य तरंगों का हमें पता नहीं लगा है। अत: संभवत: ऐसी तरंगों का वेग अनंत होता है, अर्थात् समीकरण (2) के अनुसार ईथर का K = अनन्त है और ईथर अंसपीड्य (Incompressible) है। फिर भी इस ठोस और असंपीड्य पदार्थ के द्वारा ग्रहों के वेग पर कोई प्रभाव नहीं पड़ता। इस कठिनाई का समाधान केल्विन (Kelvin) ने यह किया कि ईथर का घन्त्व p और दृढ़ता n दोनों ही अत्यंत कम हैं, किंतु उनका अनुपात ऐसा है कि समीकरण (3) के अनुसार तरंग वेग 3 x 10 मी. प्रति सेकंड हो जाता है।


title: प्रकाश का तरंग सिद्धान्त

text: विभिन्न पारदर्शक पदार्थो में प्रकाश के विभिन्न वेगों के विषय में निम्नलिखित तीन सिद्धांत बनाए गए थे :


title: प्रकाश का तरंग सिद्धान्त

text: (क) फ्रेनेल का सिद्धांत : सब द्रव्यों में ईथर की प्रत्यास्थता, K बराबर होती है, किंतु उसके घनत्व p, में फर्क होता है।


title: प्रकाश का तरंग सिद्धान्त

text: (ख) मैकुला (Macullah) का सिद्धांत : सब द्रव्यों में ईथर का घनत्व बराबर रहता है, किंतु प्रत्यास्थता में फर्क होता है।


title: प्रकाश का तरंग सिद्धान्त

text: (ग) केलिव्न का सिद्धांत : अनुदैर्ध्य तरंग का वेग अनन्त के स्थान में 0 माना गया। फलत: समीकरण (2) K + 4/3n = 0, अर्थात् K = - 4/3n. इसका अर्थ यह है कि ईथर का K ऋणात्मक है। वह असंपीड्य नहीं, किंतु संकुचनशील (Contractile) है। उसका आयतन कम करने के लिये उसपर दबाव बढ़ाना नहीं पड़ता वरन् घटना पड़ता है।


title: प्रकाश का तरंग सिद्धान्त

text: किंतु इन तीनों में से एक भी सिद्धांत प्रेक्षण की कसौटी पर ठीक न उतरा। यह सत्य है कि फ्रेनेल ने अपने सिद्धांत से पारदर्शक पदार्थो द्वारा अपवर्तित तथा परावर्तित किरणों की तीव्रता के संबंध में वे विख्यात सूत्र प्राप्त कर लिय थे जो प्रेक्षण द्वारा सत्य प्रमाणित हो गए हैं। किंतु ऐसा एक गलती के कारण हुआ था, जो सौभाग्यवश उन्होंने कर दी थी। जब ग्रीन (Green) ने उस भूल को सुधारने का प्रयत्न किया, तो परिणाम बिल्कुल असत्य निकले।


title: कराची

text: कराची पाकिस्तान का सबसे बड़ा नगर है और सिन्ध प्रान्त की राजधानी है। यह अरब सागर के तट पर बसा है और पाकिस्तान का सबसे बड़ा बन्दरगाह भी है। इसके उपनगरों को मिलाकर यह विश्व का दूसरा सबसे बड़ा शहर है। यह 3527 वर्ग किलोमीटर में फैला है और करीब 1.45 करोड़ लोगों का घर है। यहाँ के निवासी इस शहर की ज़िन्दादिली की वजह से इसे "रौशनियों का शहर" और क़ैद-ए-आज़म जिन्ना का निवास स्थान होने की वजह से इसे "शहर-ए-क़ैद" कह कर बुलाते हैं। जिन्‍नाह की जन्‍मस्‍थली के लिए प्रसिद्ध कराची पाकिस्‍तान के सिंध प्रांत की राजधानी है। यह पाकिस्‍तान का सबसे बड़ा शहर है। अरब सागर के तट पर बसा कराची पाकिस्‍तान की सांस्‍कृतिक, आर्थिक और शैक्षणिक राजधानी मानी जाती है। यह पाकिस्‍तान का सबसे बड़ा बंदरगाह शहर भी है। यह शहर पाकिस्‍तान आने वाले पर्यटकों के बीच भी खासा लोकप्रिय है। पर्यटक यहां बीच, म्‍यूजियम और मस्जिद आदि देख सकते हैं।


title: कराची

text: कराची एक बड़ी फॉल्ट लाइन के बहुत करीब है, जहाँ भारतीय टेक्टोनिक प्लेट अरब टेक्टोनिक प्लेट से मिलती है। आज के पाकिस्तानी भूभाग का मानवीय इतिहास कम से कम 5000 साल पुराना है, यद्यपि इतिहास पाकिस्तान शब्द का जन्म सन् 1933 में कैम्ब्रिज विश्वविद्यालय के छात्र चौधरी रहमत अली के द्वारा हुआ। आज का पाकिस्तानी भूभाग कई संस्कृतियों का गवाह रहा है।


title: कराची

text: ईसापूर्व 3300-1800 के बीच यहाँ सिन्धुघाटी सभ्यता का विकास हुआ। यह विश्व की चार प्राचीन ताम्र-कांस्यकालीन सभ्यताओं में से एक थी। इसका क्षेत्र सिन्धु नदी के किनारे अवस्थित था पर गुजरात (भारत) और राजस्थान में भी इस सभ्यता के अवशेष पाए गए हैं। मोहेन्जो-दारो, हड़प्पा इत्यादि स्थल पाकिस्तान में इस सभ्यता के प्रमुख अवशेष-स्थल हैं। इस सभ्यता के लोग कौन थे इसके बारे में विद्वानों में मतैक्य नहीं है। कुछ इसे आर्यों की पूर्ववर्ती शाखा कहते हैं तो कुछ इसे द्रविड़। कुछ इसे बलोची भी ठहराते हैं। इस मतभेद का एक कारण सिन्धु-घाटी सभ्यता की लिपि का नहीं पढ़ा जाना भी है।


title: कराची

text: ऐसा माना जाता है कि 1500 ईसापूर्व के आसपास आर्यों का आगमन पाकिस्तान के उत्तरी क्षेत्रों के मार्फ़त भारत में हुआ। आर्यों का निवास स्थान कैस्पियन सागर के पूर्वी तथा उत्तरी हिस्सों में माना जाता है जहाँ से वे इसी समय के करीब ईरान, यूरोप और भारत की ओर चले गए थे। सन् 543 ईसापूर्व में पाकिस्तान का अधिकांश इलाका ईरान (फारस) के हख़ामनी साम्राज्य के अधीन आ गया। लेकिन उस समय इस्लाम का उदय नहीं हुआ था; ईरान के लोग ज़रदोश्त के अनुयायी थे और देवताओं की पूजा करते थे। सन् 330 ईसापूर्व में मकदूनिया (यूनान) के विजेता सिकन्दर ने दारा तृतीय को तीन बार हराकर हखामनी वंश का अन्त कर दिया। इसके कारण मिस्र से पाकिस्तान तक फैले हखामनी साम्राज्य का पतन हो गया और सिकन्दर पंजाब तक आ गया। ग्रीक स्रोतों के मुताबिक उसने सिन्धु नदी के तट पर भारतीय राजा पुरु (ग्रीक - पोरस) को हरा दिया। पर उसकी सेना ने आगे बढ़ने से इनकार कर दिया और वह भारत में प्रवेश किये बिना वापस लौट गया। इसके बाद उत्तरी पाकिस्तान और अफगानिस्तान में यूनानी-बैक्ट्रियन सभ्यता का विकास हुआ। सिकन्दर के साम्राज्य को उसके सेनापतियों ने आपस में बाँट लिया। सेल्युकस नेक्टर सिकन्दर के सबसे शक्तिशाली उत्तराधिकारियों में से एक था।


title: कराची

text: मौर्यों ने 300 ईसापूर्व के आसपास पाकिस्तान को अपने साम्राज्य के अधीन कर लिया। इसके बाद पुनः यह ग्रीको-बैक्ट्रियन शासन में चला गया। इन शासकों में सबसे प्रमुख मिनांदर ने बौद्ध धर्म को प्रोत्साहित किया। पार्थियनों के पतन के बाद यह फारसी प्रभाव से मुक्त हुआ। सिन्ध के राय राजवंश (सन् 489-632) ने इसपर शासन किया। इसके बाद यह उत्तर भारत के गुप्त और फारस के सासानी साम्राज्य के बीच बँटा रहा।


title: कराची

text: सन् 712 में फारस के सेनापति मुहम्मद बिन क़ासिम ने सिन्ध के राजा को हरा दिया। यह फारसी विजय न होकर इस्लाम की विजय थी। बिन कासिम एक अरब था और पूर्वी ईरान में अरबों की आबादी और नियंत्रण बढ़ता जा रहा था। हालांकि इसी समय केन्द्रीय ईरान में अरबों के प्रति घृणा और द्वेष बढ़ता जा रहा था पर इस क्षेत्र में अरबों की प्रभुसत्ता स्थापित हो गई थी। इसके बाद पाकिस्तान का क्षेत्र इस्लाम से प्रभावित होता चला गया। पाकिस्तानी सरकार के अनुसार इसी समय 'पाकिस्तान की नींव' डाली गई थी। इसके 1192 में दिल्ली के सुल्तान पृथ्वीराज चौहान को हराने के बाद ही दिल्ली की सत्ता पर फारस से आए तुर्कों, अरबों और फारसियों का नियंत्रण हो गया। पाकिस्तान दिल्ली सल्तनत का अंग बन गया।


title: कराची

text: सोलहवीं सदी में मध्य-एशिया से भाग कर आए हुए बाबर ने दिल्ली की सत्ता पर अधिकार किया और पाकिस्तान मुगल साम्राज्य का अंग बन गया। मुगलों ने काबुल तक के क्षेत्र को अपने साम्राज्य में मिला लिया था। अठारहवीं सदी के अन्त तक विदेशियों (खासकर अंग्रेजों) का प्रभुत्व भारतीय उपमहाद्वीप पर बढ़ता गया . सन् 1857 के गदर के बाद सम्पूर्ण भारत अंग्रेजों के शासन में आ गया।


title: कराची

text: अंग्रेज़ों के शासन काल में, ख़ासकर पंजाब में कई विरोध आंदोलन हुए। इस दौरान पंजाब और सिंध में अच्छी ख़ासी हिंदू आबादी थी। पर जनतंत्र की मांग को लेकर और मुस्लिमों के अल्पमत में होने के कारण अलग मुस्लिम राष्ट्र की मांग होने लगी। पहले सन् 1930 में शायर मुहम्मद इक़बाल ने भारत के उत्तर-पश्चिमी चार प्रान्तों -सिन्ध, बलूचिस्तान, पंजाब तथा अफ़गान (सूबा-ए-सरहद)- को मिलाकर एक अलग राष्ट्र की मांग की थी। 1947 अगस्त में भारत के विभाजन के फलस्वरूप पाकिस्तान का जन्म हुआ। उस समय पाकिस्तान में वर्तमान पाकिस्तान और बांग्लादेश दोनों सम्मिलित थे। सन् 1971 में भारत के साथ हुए युद्ध में पाकिस्तान का पूर्वी हिस्सा (जिसे उस समय तक पूर्वी पाकिस्तान कहा जाता था) बांग्लादेश के रूप में स्वतंत्र हो गया।Karachi Pakistan ka sabse bada bandargah hai


title: कराची

text: शहर का क्षेत्रफल 3,527 वर्ग किलोमीटर है। यह एक मैदानी क्षेत्र जिस की उत्तरी और पश्चिमी क्षेत्र में पहाड़ियां हैं। शहर के मध्यभाग से दो बड़ी नदियां गुज़रती हैं, मलीर नदी और लिया री नदी। उस के साथ साथ शहर से कई और छोटी बड़ी नदियां गुज़रती हैं। कराची की बंदरगाह शहर के दक्षिण पश्चिमी क्षेत्र में अवस्थित है। नगर के उत्तरी व पश्चिमी भाग के बंदरगाह को सुन्दर प्राकृतिक बंदरगाह माना जाता है।


title: कराची

text: शहर में वर्षा कम होती हैं, वार्षिक वृष्टि करिब 250 मिलिमीटर है जिस का अधिकतम हिस्सा मनसून में होता है। कराची में गृष्मकाल अप्रैल से अगस्त तक होता हैं और इस दौरान वायु में सापेक्षिक आद्रता ज़्यादा रहता है। नवंबर से फरवरी शहर में सर्दी का मौसम माना जाता है। दिसम्बर और जनवरी शहर में सब से ज़्यादा आरामदेह मौसम के महीने हैं और इस वजह से शहर में इन ही दिनों में सब से इस नगर में ज़्यादा पर्यटक जाते है।


title: कराची

text: बीच- समुद्र तट पर स्थित होने के कारण कराची में तथा इसके आस-पास काफी बीच हैं। यहां के कुछ प्रमुख बीच हैं हवाकस्‍ब, सैंडस्‍पीड, माउंटकेभ, सूम्‍यानी, फ्रेंच बीच, गडानी तथा टूरटल बीच। यह सभी बीच तैराकी तथा रात का समय बि‍ताने के लिए काफी अच्‍छी मानी जाती हैं। रात को ठहरने के लिए यहां पर कई कॉटेज हैं। लेकिन इसके लिए पहले से बुकिंग करवाना आवश्‍यक है। सीव्‍यू यहां का एक अन्‍य बीच है, जो काफी खूबसूरत है। यहां दिन में मुख्‍य रूप से लड़के और ल‍ड़कियां आते हैं।